
La egipfa skribisto 


— Lajos Nagy — 


Pramalnova memoro vivas en mi kaj antaŭ- 
nelonge, en ia stranga prolunda revado ĝi ti»l 
rompis vojon en mian konscion, 
lam mi estis brontosaŭro kaj mi falis ofere al 
tigrospeca, dentega sovagbesto. Kelk-mil jarojn 
antaŭ fio kun denta beko kaj ostskeleta vosto mi 
birdadis (se Cel mi min esprimu); en tempesto 


fortigis, ke ĝi 


o 


rompigis miaj flugiloj kaj mi pereis post longa 
malsanado, En la mezepoko, kiel monaĥo, bonege 
mi vivis en feliĉa izolo, Nur pro tio mi hontas, 
ke mi kuracis miajn malsanulojn strangmaniere. 
kontraŭ 


Ekzemple ĉiaspeca stomakdoloro mi 


manĝigis al ili muelitan arbokrusion miksitan 
kun argila tero kaj eĉ kun multe pli malbela 
materio. Nun, kiam mi tion eksciis pri mi mem, 
vere mi kompalas la malfeliĉulojn, sed mi ja 
kuracis ilin bonkrede, laŭ la tiama scienco. 

Anlaŭ. kelk-cent jaroj mi estis zebro en 
Afriko kaj leono min disŝiris. Ĉiutaga historio, 
oni eĉ ne povus diri, ke ĝi estis granda malfeliĉo, 
ĉar ĉiujn plezurojn, kiujn la zebrovivo povas doni, 
mi jam estis travivinta kaj mem la aventuro kun 
la leono daŭris tiel mallonge, ke per nunaj ho- 
maj okuloj mi ne taksas tion pli longa, ol du 
minuloj, Kredu al mi, ke denlooperacio estas pli 
granda travivaĵo. 

Sed mi volas pli detale rakonti iom e! mia 
egipla vivo. Ĉar mi vivis ankaŭ en Egiptio, eĉ 
dum longa tempo, kaj mi mortis kiel maljunulo, 
sen malsano, facile, mi nur estingiĝis, kiel la 
[lamo de la meĉo, kiun surblovas la vento. Ta- 
men ankaŭ dum mia egipta vivo plurfoje "mi 
estis en morla danĝero. Fine, mi rakontos ankaŭ 
tiun historion, kiam la plej terura morto minacis 
min inter liuj mortspecoj, kiuj povis min atingi 
en ajna mia vivo, kaj tio estis: la malrapida brul- 
igo sur fajro, pliigita per diversspecaj turment- 
adoj. 

En Egiptio mi apartenis al pastra ordeno, 
Mi estis malaltranga pastro, pli ĝuste nur skrib- 
isto, Nemalproksime de Theba ni vivis prok- 
sunume kvindekope en malgranda klostrospeca 
konstruajo. Ni havis unu plej ĉefan pastron; tri 
ĉe[pastrojn, plurajn altrangajn pastrojn, ni havis 
simplajn pastrojn kaj kvin- aŭ sesope ni estis 
liaj elhomoj, kia mi, Efektive, nia kolonio estis 
scienca instituto, la pastro-scienculoj observadis 


ĉi tie la stelojn, esploradis la leĝojn de la velero, 
precipe de la pluvado, kaj kuracis malsanojn, aŭ 
almenaŭ provis kuraci ilin. Ekzemple unu pastro 
de mateno ĝis vespero nombradis la ibisojn, 
kiuj preterflugis super la klostro kaj se:ĉis inter- 
rilaton inter la tiel ricevila nombro kaj la sek- 
van lagon okazonta aŭ mankonta pluvo. Kiam 
mi venis en la klostron, tiu ĉi pastro jam de tri- 
dek jaroj nombradis la ibisojn. Kaj ĉar el la 
nombro de la ibisoj neniel oni povis diveni la 
pluvon aŭ la sekan veteron, iu alia pastro — post 
tridekjara hezilado — deklaris, ke tia interrilato, 
nome liu inter la nombro de la ibisoj kaj la 
pluvo, ne ekzistas, La ceteraj pastroj tre mal- 
favore akceplis ĉi liun deklaron, la saĝumantan 
pastron oni nomis detruema — eĉ la vorton mi 
memoras precize — kaj la ĉefa pastro severe 
lin admonis. Kaj la pastro-scienculoj konsentis en 
lio, ke la eraro estas nur en la ĉiutaga vespera 
bilanco, kiun oni pretigis pri la nombro de la ibi- 
soj, ĉar certe ankaŭ post la vespera mallumiĝo 
flugas ibisoj super la klostro, sed tiujn oni jam 
ne povas registri kun la aliaj. 


Kuraĝe mi povas aserti, ke — se rigardi 
per nunaj okuloj — mi estis homo sagaca, milda 


kaj kapabla je pensado. Guste tial mi povis atingi 
nenion kaj mi apartenis al tiuj kvin aŭ ses, kiuj 
faris la plej malaltrangan, maŝinecan laboron. 
Sed krom mia inteligento min tralis ankaŭ alia 


malfeliĉo. Foje, dum miaj vojagadoj. — tio estis 
ankoraŭ antaŭ mia vivo en la klostro — mi tra- 


fis al nekonalaj ruinoj kaj tie hazarde mi mal- 
kovris tutan bibliotekon, Tiu ĉi biblioteko post- 
restis el pereinta mondo. El tia mondo, kiu pres- 
kaŭ alingis la nivelon de la hodiaŭa. = 

Ekzemple en tiu malaperinta mondo oni ko- 
nis la libropresadon, Ankaŭ tiuj libroj, kiujn mi 
trovis inter la ruinoj, pretiĝis per presado. Kaj 
kio eslis en la libroj? Matematiko, fiziko, kemio, 
anatomio, biologio, ekonomio, historio, Mi trovis 
eĉ beletrajn verkojn kaj kelkajn bindilajn volu- 
mojn de jurnaloj. 

En tiu pereinta mondo oni sciis, ke ekzis- 
tas baciloj kaj aliaj okul-nevideblaj estaĵoj kaj ke 
ili kaŭzas la infektajn malsanojn. Ili fabrikis 
okulvitrojn, havis observatoriojn muntitajn per 
astronomiaj teleskopoj, ili per aŭdotubo aŭskul- 


tis la koron, ili sciis flugi kaj operaciis per tranĉ- 
ilo ardigita per elektro. 

Mi ne rakontos plu pri tiu ĉi mondo. La 
librojn mi tralegis en dek jaroj. Kiamaniere mi 
legis ilin, t. e. kiel mi solvis la lingvon, kiel mi, 
lernis la legon kaj kiel kaŝe, sekrete mi faris 
la tutan laboron, pri tio nun mi ne parolos, Ko- 
nojn mi akiris, kiuj estis malkongruaj kun mia 
epoko kaj kiuj ne estis en ĝi lokeblaj. La librojn 
mi bruligis kaj miajn konojn mi gardis kiel 
profundan sekreton, Sed tio ankoraŭ ne sufiĉis. 
Ĉiutage mi faris memsugestajn ekzercadojn kun 
la jena teksto: Mi scias nenion; neniam, pri ne- 
nio, al neniu mi diros ion. 

Estas nur kompreneble, ke mi agis tiel, ĉar 
el la historiaj libroj de la pereinta mondo mi 
lernis ankaŭ tion, kiel evoluis la kulturo ankaŭ 
ĉe ili, Mi lernis, ke tiu, kiu unue malkovris, ke en 
la viva organismo la sango ne estas staranta, sed 
cirkulanta likvajo, devis rifuĝi el sia patrujo de 
antaŭ la mortkondamno, Ke tiu... eĥ, mi ne 
detaligas, 

Mi kunportis mian scion kiel teruran ŝar- 
ĝon; senĉese mi timegis, ke mi perfidos min 
mem, sed poste tiom mi ekzercis la silentadon, 
ke fine mi jam sentis min tute sekura. 

Ne estis al mi facile pri mi gardi, Tute ne, 
Okazis ekzemple, ke en mia ĉeesto iu demandis 
de unu el niaj kleraj ĉefpastroj: kial okazas, ke 
la ŝtono metita sur la akvon, dronas, dum la 
arbo restas sur la surfaco de la akvo. Senhezite 
respondis la saĝa ĉefpastro kaj instruis al la sen- 
sciulo, ke la arbo estas plantaĵo favorata de Hapi, 
dio de la akvo, kiu do volonte portas ĝin sur sia 
sino, sed la ŝtono estas indiferenta al li, pri ĝi 
li ne zorgas, do lasas, ke ĝi dronu. Kompreneble 
mi sciis pri la specifa pezo, pri la rilato inter 
la specifa pezo de la arbo, akvo kaj la ŝtono, sed 
mi silentis, 

Nur parenteze mi rimarkigas, ke pro mia 
senĉesa, obstina silentado, pro miaj ŝajne devotaj 
miradoj kaj pri-alio-paroladoj oni rigardis min 
kiel honestulon, sed samtempe kiel idioton, kaj 
ofte oni ridetis pri mi, Se mi venis en societon 
— hazarde, ĉar mi evitis la homojn — se en ĝi 
oni parolis pri ajna temo, ĉu pri tio, ke la celo 
de la poezio estas la glorigo de la Sundio, aŭ ke 
la arto estas nura problemo de formoj, aŭ ke 
la plej celtrafa metodo por levi la ĝeneralan viv- 
nivelon estas la konstruo de piramidoj, ĉar tio 
donas laboron al la homoj: mi silentis, sed kun 


netrompebla certeco mi sentis: kion ajn mi dirus, 
oni eĉ ne aŭskultus min, mi estas nulo. 

Foje kiel oficialulo mi devis ĉeesti la tor- 
turadon kaj ekzekuton de herezulo, La herezulo 
apartenis al tiuj malfeliĉuloj, kiuj pensadas pri 
la fenomenoj kaj foje-foje malkovras ion. Tiu ĉi 
homo kredis, ke ion utilan li konstatis pri la 
okulmalsano nomata traĥomo; ne multon, li 
esprimis nur sian konjekton, ke verŝajne ekzistas 
ia interrilato inter la traĥomo kaj la malpuro, kaj 
se eslas tiel, la puro estus sindefendo kontraŭ la 
traĥomo. 

Tiajn pensojn, pli ĝuste konjektojn do ha- 
vis la herezulo kaj siajn konjektojn li ĉie dis- 
babilis. Inter tiuj, kun kiuj li parolis, troviĝis 
kelkaj, kiuj komprenis la aferon, tamen ili faris 
forigan geston, kvazaŭ ili dirus: eĥ, lasu! Aliaj 
nenion komprenis el tio, kion la herezulo klar- 
igis al ili, ili disputis kun li, furioziĝis kaj lin 
forlasis inter insultoj kaj minacadoj. Pri ĉio ĉi 
mi sciiĝis ĉe la proceso de la herezulo, kie, kiel 
skribisto, mi devis fari notojn pri la pritraktadoj. 
Pastrojuĝistoj prijuĝis la herezulon: 

— Kiel vi komprenis tiun puron? — de- 
mandis la ĉefpastro, — Pri kia puro vi pensis? 

Mi volonte estus suflorinta al la akuzito: 
«Ĉiutage preĝo al la sanktaj krokodiloj, — tion 
mi komprenis parolante pri puro, pli ĝuste pri 
la puro de la animo.» Kompreneble ne estis eble 
suflori, Sed mi diras malkaŝe, ke mi eĉ ne riskis. 
Ĉar nenian garantion mi povis havi pri tio, ke 
la herezulo ne plu parolos laŭ sia propra saĝo, 
kaj se mi multe mallertadas per tiu suflorado, 
li perfidos min kaj denuncos, ke mi lin ĝenas 
kaj volas influi kaj intencas persvadi por mis- 
kredaj respondoj, Ja mi konas ankaŭ la herez- 
ulojn! Do mi nur sentis deziron, ke mi sufloru, 
sed mi ne sufloris, ne povis suflori kaj eĉ: ne 
riskis suflorinta, La herezulo jene respondis la 
demandon de la ĉefpastro: 

— Mi komprenis pri puro: ĉiutage sin 
lavi, ne tuŝi la okulojn, precipe ne per malpuraj 
manoj kaj uzi apartan viŝtukon, 

La tutan juĝistaron inundis la indigno. Ili 
ruĝiĝis, iliaj okuloj vastiĝis, la buŝoj apertiĝis, 
kelkaj eĉ klakigis la dentojn, preskaŭ ili saltis 
al la akuzito por demordi lian kapon. La prezi- 
danta ĉefpastro restis la plej trankvila, en sia 
ekscitiĝo li nur deŝiris sian alglujtan kaprobar- 
bon, pro tio li devis eliri el la ĉambrego kaj re- 
glui la barbon, Kiam li ree aperis kaj okupis sian 

lokon, tre trankvile li donis la pluan demandon: 

— Kiel vi opiniis tiun sinlavadon? Ke eble 
akvo fortimigus Ra-n, la sundion, kiu per okul- 
malsano punas tiujn, kiuj kulpas per la okuloj, 
ĉar ili rigardas tien, kien rigardi ne estas per- 
mesate? 

Denove mi estus volinta suflori, ke la akuz- 
ito mildigu sian sorton almenaŭ per eta, ruza 
turno: «Jes, tiel mi komprenis, ĉar Ra, la sun- 
dio, estas samtempe la dio de la fajro kaj ke 
la akvo estas malamiko de la fajro, t, e. kie estas 
akvo, tie la fajro ne havas polencon.» Almenaŭ 
tiom, kvankam tio jam estus dubvalora sin- 
defendo. 

Sed la herezulo parolis laŭ sia propra saĝo. 
Li parolis pri la sekreciaĵo, kiu per la mano, 
per la malpurajo, per la komuna viŝtuko el la 
malsanaj okuloj venas al la sanaj. Tiun tagon 
certe obsedis la ĉefpastron ia stranga milda hu- 
moro, ĉar decide li volis helpi al la malfeliĉa 
erarinto, Li diris: 

— Ĉu vi ne rimarkas, se la malsaniĝo oka- 
zus tiel, kiel vi erare pensis, tiam la malsano ne 
estus la' justa puno de la sanktega Ra, sed ĝi 
estus sekvo de io alia, de ia materio kaj hazardo. 

-- Jes, mi pensas tiel, ke la malsano ne 
estas puno de Ra — respondis obstine la akuzito, 
kiu, ŝajne, en la profundo de sia animo jam 
delonge sin dediĉis al la flam-morto. 

— Sufiĉe! — eruptis la indigno el la past- 
rojuĝistoj, kaj laŭtvoĉe, sed en formo de kon- 
fuza muĝo ankaŭ el ĉiu ĉeestinto. Ankaŭ mi 
mem devis murmuri ian sensencajon, ĉar la 
silento jam ŝajnus demonstracio. 

Oni juĝis la herezulon je torturado kaj 
bruligo. Ankaŭ la ekzekuton de la jugo mi de- 
vis ĉeesti, pli ĝuste aŭskulti, ĉar mi eĉ ne leyis 
la kapon de sur la papirus-folio. Sed mi devis 
aŭskulti la veadon de la viktimo, poste post ho- 
roj liajn formortantajn ĝemojn, Mi devis aŭs- 
kulti la silenton, kiu inter la serioj de la veadoj 
estis pli streĉa kaj terura ol ili mem, 

De tiam mi triobligis miajn ĉiutagajn mem- 
sugestajn ekzercadojn kaj mi silentis ankoraŭ pli 
profunde, Se mi renkontis ian konaton kaj tiu 
demandis min, kiel mi fartas, eĉ al tiu de- 
mando mi donis nerektan respondon, Mi opinias, 
ke tiu ĉi mia deklaro ne bezonas pli vastan kla- 
rigon, Ja se iu al tia demando, al tia «kiel vi 
fartas?» respondas «bone», tio povas ĝermigi 
justan envion koncerne lian staton, aŭ oni povus 


rigardi lian respondon moko; kaj se li respondas 
«malbone» — tiam la demandanto povas pensi: 
jes, li fartas malbone, do li ne estas kontenta 
pri la stato de niaj publikaj aferoj. 

Nun fine mi rakontos ankaŭ la vivdanĝeron, 
en kiun mi venis. lun vesperon, ĝuste kiam mi 
ekiris al mia kuŝejo, irante tra malgranda gazona 
placo, mi min trovis kontraŭe al unu el niaj 
pastro scienculoj, Mi salutis lin konvene kaj hu- 


mile — levante miajn du brakojn en la alton 
kaj kliniĝante profunde — kaj mi volis pluiri. 


Sed li, kiam mi jam estis ekirinta, postkriis min: 

— Atendu nur, mia filo! 

— Ordonu, sinjora moŝto. 

— Aŭskultu. Grandegan aferon mi mal- 
kovris. Ne nur aferon, sed aferojn, eĉ pli, la 
mondon, Ĝuste nun mi divenis la strukturon, la 
ŝlosilon de la mondo kaj tio plenigis min per tia 
ekscito, ke mi devas paioii kun iu, kun homo, 
kun homa estajo, 

Ĉu vi sentas, kion mi tuj eksentis? La 
dekresĉendon? Kun iu, — sed iu tamen mi ne 
estas, Do: klun homo, — nu, eĉ malpli: kun 
homa estaĵo! Tiom oni taksis min en Egiptio. 
La pastro-scienculo daŭrigis jene: 

— Do ĝuste vi venis en mian vojon, Nu, 
egale, eble estas pli bone tiel, Ĉar mia malkovro 
ankoraŭ ne maluriĝis tiom, ke mi sciigu ĝin al 
scienculoj-kolegoj. Mi diros al vi, kion mi mal- 
kovris, Mi kredas, ke vi min komprenos, ja estas 
mia malnova suspekto, ke vi ne estas tiel stulta, 
kia vi vin montras, 

Ankaŭ ĉe tiu punkto mi estus povinta per- 
fidi min mem, sed mi nur ridetis. Eĉ, ni ne 
beligu la aferon per prisilento, mi ridetis idiote. 

— Do aŭskultu! 

— Mi estas nura orelo — kaj konfirme 
mi ektiris mian propran dekstran orelon, 

Kompreneble mi suspektis ion malbonan. 
Sankta Dio, — pli ĝuste, sankta Ra, Isis kaj 
Osiris, kio okazos, se tiu homo malkovris ian 
veron, ekzemple la gravitan leĝon, 

— La tutan vesperon mi observis la lunon. 
Eĉ mi ne observis ĝin, sed nur rigardis, Mi ri- 
gardis ĝin forte, mi rigardis ĝin milde, mi rigar- 
dis for de ĝi, kaj poste rerigardis al ĝi. Subite 
ia delonge dormetanta penso viviĝis en mia cerbo, 

Tiam mi faris la unuan mankon de sin- 
gardemo. Tiam mi estus devinta demandi: kie? 
Li estus ripetinta: en mia cerbo. Je tio mi estus 
devinta teruriĝi, lin ekkompati kaj atentigi pri 


Set-Ra-Mest, nia plej fama kuracisto. Mi ne 
faris ĉion ĉi kaj li havis okazon daŭrigi: 

— La luno estas rondforma. Ĉu vi kom- 
prenas? Kiel mi ĝin rigardas, mi vidas, ke ĝi 
estas rondforma, 

— Mi komprenas — elglitis el mia buŝo 
la dangeraj vortoj. 

— Nu, vi vidas, tamen vi estas menshava 
homo, 

— Pardonu, pardonu — mi rekonsciiĝis, 
— mi ne komprenas. 

Sed li jam ne povis sin bridi, li devis paroli, 
do li jam ne kredis al mi kaj daŭrigis: 

— La luno estas rondforma, Kaj sian lu- 
mon ĝi ricevas de la suno, 

Jes, jes mi ekjubilis interne kaj sekrete, kaj 
lia scivolo ekflagris en mi pri la pensmanie:o de 
pastro-scienculo, kaj pri tio kiajn observadojn 
li faris sen instrumentoj kaj kiamaniere li venis 
al siaj konstatoj, ke mi kredis jam, ke estas fino: 
prefere mi elektos la tortur-morton, sed mi ne 
plu eltenos, mi ne plu silentos, Mi teruriĝis de 
la propra entuziasmiĝo, Mi volis protesti kontraŭ 
la stultaĵoj, sed premiĝis mia gorĝo, kaj mi ne 
povis eligi voĉon, Tamen klare mi vidis, ke 
granda malfeliĉo devenos el tio. Li ne zorgis 
pri mi, por li mi estis nura objekto, ia konduk- 
ilo de elektro, tra kiu lia ekscitiĝo defluas, kaj li 
plu parolis: 

— La luno estas rondforma. Sian lumon 
ĝi ricevas de la suno. Ĉiam sur tiu flanko ĝi 
estas juma, kie staras la suno. La suno staras! 
La suno estas senfine granda. Multe pli granda 
ol la tero. Ĝi estas maso ardanta kaj rondforma. 
Ankaŭ la tero estas rondforma. Kaj ĝi ne staras! 
Ĝi sin turnas ĉirkaŭ si mem, La luno estas pli 
malgranda ol la tero. Tion vi ne komprenas, Ĉu 
ne? Ĉar ne tiel ĝi estas pli malgranda, kiel vi 
komprenas, Sed aŭskultu! 

Mi volis forkuri en mia teruriĝo, Sed li te- 
nis mian brakon, li estis forta kiel furioza fre- 
nezulo kaj ne lasis min, 

— Aŭskultu. Mia unua ideo devenis el tiu 
observo, kiun mi faris dum mara vojago. Mi 
observis malproksiman velŝipon, kiu naĝis sur 
la aperta maro kaj al kiu ni ĉiam pliproksim- 
iĝis, Unue vidiĝis nur la supera parto de ĝiaj 
veloj... 

— Ne, ne, ne! — mi kriegis kaj forkuris 
elŝirante min el liaj brakoj. 

Tiun nokton mi ne dormis. Kaj miaj mal- 


bonaj konjektoj baldaŭ realiĝis. La pastro-scienc- 
culo — laŭnome Nem-Mat-Ra — post du se- 
majnoj staris antaŭ la sangjuĝistaro. Sed ne nur 
li sola, sed ankaŭ dudekunu kunakuzitoj, ĉiuj, 
kun kiuj li interrilatis en la lastaj tagoj, inter 
ili ankaŭ mi. 

Ni ĉiuj estis akuzitaj pri herezo, insulto al 
la religio, disvastigo de eraraj instruoj, perfido 
al la patrujo, blasfemo kontraŭ dio, atenco al 
la kredito de Egiptio, incito kontraŭ la privata 
posedajo, ofendo al pudoro, kalumniado, estigo 
de publika skandalo kaj malatento al policaj 
reguloj. 

Pri la proceso precize mi scias nenion, t. e, 
mi scias nur lion, kio okazis al mi dum la pro- 
ceso, Laste oni ekzamenis min, Nelonge oni min 
demandis, eble duonhoron, Ne nur lerte mi kon- 
dutis, sed mi havis ankaŭ bonŝancon, Car al la 
demando pri mia naskiĝloko pro ia tute stranga 
distriteco mi respondis, ke mi naskiĝis en Apos- 
tag. Jam pro tio ridis la juĝistoj kaj unu el ili 
diris akompanante siajn vortojn per miranta 
gesto : 

— Tia urbo eĉ ne ekzistas, 

Post la enskribo de miaj personaj datoj sek- 
vis la proprasenca ekzamenado, ĝi okazis jene: 

— Ĉu vi rekonas, ke Nem-Mat-Ra la 20-an 
de majo en 1562 antaŭ Kristo vespere je la dek- 
unua kaj duono al vi komunikis certajn novajn 
malkovrojn? 

— Mi rekonas. 

— Rakontu do, pri kio li parolis, 

— Pri la luno kaj la suno kaj, se mi bone 
memoras, ankaŭ pri la tero, — mi respondis 
ankoraŭ senchave, por ke ankaŭ poste oni kredu 
al mi, 

— Kion li diris pri la luno? 

— Li diris, ke li malkovris, ke kiam li 
rigardas la lunon, tiam li estas rondforma, 

La ĉefpastro ne povis tion aŭdi sen rideto. 
Ankaŭ la celeraj pastro-juĝistoj ridis. 

— Eble ne tute tiel li diris, daŭrigis la 
ĉefpastro ankoraŭ ĉiam ridetante. 

— Precize tiel li diris. 

— Eble li diris tion, ke li malkovris, ke la 
luno estas rondforma, 

— Tion li eĉ ne povis malkovri, 

— Kial ne? 

— Ĉar kio ne ekzistas, tion oni ne povas 
malkovri. 

SOIFO 


— C. TARKONY — 


lra la unuaj jaroj gvidis min, ridantan, plorantan, 
naive scivolan en mia infana primitivo, 
avide gapan, palpan, frandan 

la soifo de l' vivo. 


kn la jen kredanta, jen skeptika, vojserĉa sezono 
de mia solece arda viv-primavero 
min tordis per titane tumulta ciklono 

la soifo al la nuda vero. 


De floro al floro, de verso al verso 

flirtis mia anim’, ĉi leĝera libelo ; 

min logis per bunte radianta disperso 
la soifo de la belo. 


Dum sendormaj, someraj noktoj karambolis 
en mia korpo la frosto kaj varmo, 
en mia freneze pulsanta sango bolis 

la soifo de la karno. 


kaj venis fekundaj jaroj, 
kiam al abela diligento, al junece orgojla konscio, 
al vasta, libera rigardo sen digoj, sen baroj 

min instigis la soifo de l’ scio. 


La ombroj kaj noktoj lante disnebulis 
kaj en mia viriĝanta brusto 
kun rekte flagranta flamo ekbrulis 

la soifo al la justo. 


En vundvea vibro de kanto nostalgia, 
en langvora, larma sopiro de violonoj 
min enrelis per cirklo magia 

la soifo de la sonoj. 


Dum mia vivo tuta, 

kiel bebon la plezurdona mamo, 

min nutris per espero false luda 
la soifo al la pura amo. 


Se oni per blanka tolo min envolvos 

kaj min metos al la dormo senfina, 

mian diseriĝontan korpon silente dissolvos 
la soifo al la tero patrina. 


Kaj se iam la olda tero ribelos 

kaj dispolvos ġia koro dur-kerna, 

miaju atomojn al foraj, senmortaj astroj pelos 
soifo eterna. 


La pastroj alentis kun pliigita interesiĝo, 
iu] eĉ kapjesis. 

— Nu, li tamen asertis, ke li faris tian 
malkovron, Kaj oni konstatis, ke al la demando, 
ĉu vi komprenas tion, vi respondis jese. Ĉu tio 
estas vera? 

(Kie en la infero povis spionadi tiu milo- 
kula spiono? Ni ja staris sur la gazona lerspaco 
kuŝanta antaŭ mia kabano kaj en la proksimo 
ne estis eĉ arbeto!) 

— Jes, mi petas, Estas kompreneble, ke 
tio estas vera. Estas facile kompreni tion. Bruo 
tramuĝis la ĉambregon, 

- Do diru al ni, kion vi komprenis, kaj 
kiel vi komprenis tion, kion vi komprenis. 

- Nu, mi tiel komprenis, kiel li diris. 
Ke li estas rondforma, kiam li rigardas la lunon, 
Certe, li kaŭriĝas, mi pensis, kaj li ŝrumpas tute 
rondforma, —La juĝistoj rigardis unu la alian, 
preskaŭ senkonsile, poste komencis ridi. Sed ne 
ĉiuj. lu malgrasa, pala juĝisto estis videble ko- 


lereta. Eble li jam konjektis, ke tiu ĉi predo 
versajne glitos el liaj ungoj. Alia juĝisto, kiu 
ridis tiom, ke eliĝis eĉ liaj larmoj kaj forlavis 
el sub liaj okuloj la striojn pentritajn per verda 
farbo, subite ĉesis ridi kaj gestis rezigne, kio 
signifis: 
- Ni lasu lin, li ja estas tute idiota, 

Sed la prezidanto-ĉefpastro ne cedis tiel 
facile: 

— Kion diris Nem-Mat-Ra pri la suno? 

— Pri la suno, pri la suno, pri la suuuno... 
Ke la suno lumas. 

Tion ni scias, sed li ne tion diris. T. e. 
li diris alion, pli multon ol tio. 

— Pri la suno, pri la suuuno... 

Do kion li diris pri la lumo de la luno? 

— Jes! mi memoras! — kaj mi frapis al 
mia frunto, — Mi jam scias. Mi scias ankaŭ la 
sunon, Li diris, ke la luno por la nokto prun- 
tepetas la lumon, matene ĝi-redonas ĝin, 


Ca pesilo de la konscienco 


— Ivan Goran Kovaĉiĉ — 


Sinjoro Dominik Puj, sesdekjara pensiita 
juĝisto, post la morto de sia «neforgesebla viv- 
kunulino» forlasis la provincon kaj transloĝiĝis 
en la ĉefurbon al siaj infanoj. 

La sinjoro juĝisto ankoraŭ neniam mal- 
sanis, kaj ĉi tio estas grava cirkonstanco en tiu 
ĉi historielo, 

Ĉiam multe li drinkis kaj abunde manĝis, 
kaj el sia fraŭleca petolemo postrestis al li, kiel 
pensio, lia friponeta rideto, kaj tiuj signifaj 
okulumoj destinitaj al virinoj, per kiuj li ŝtele 
al- kaj alpinĉis. La grandkorpan kaj duran mal- 
junulon eĉ en tia «vir-aĝo» (kiel li nomis sian 
aĝon) ne turmentis la aersvelo, husto, oscedada, 
malbona digesto, hemoroidoj, sendormeco, osto- 
doloroj aŭ alta sangopremo, kutime troviĝantaj 
ĉe tiuj sinjoroj de lia aĝo, kiuj malmulte sin 
movas kaj abunde manĝas, kaj kiuj poste plendas 
pri malfortiĝinta memorkapablo. Liaj okuloj ne 
estis mukaj, li ne estis dent-manka, li ne tro- 
grasiĝis, kaj el nenio oni povis konkludi, ke li 
fariĝas infaneca. 

— Ho, Dominik, Dominik — suspiris liaj 
raŭke kaj malsane forflorintaj kunuloj en la 


juĝejo, kaj malame ili enviis lian sanon. 

— Al li nek pluvo malutilas, nek trablovo, 
Eĉ lia kapo ne doloriĝas, nek lia dento, Kvazaŭ 
virbovo li estus, ne homo! 

Kaj la kampuloj, la «ŝpatuloj», la ĉio- 
malŝatantoj, la malhelvidantoj kaj ribeligantoj 
asertis, ke la moŝta sinjoro juĝisto havas bovhaŭ- 
lon kaj azenorelojn, kaj ke li forsorĉis sin de- 
antaŭ la morto, tial li restis tiel bonfarta, kaj ke 
la patrujon li vendis por peco de kuko, kaj la 
juĝojn tiel li subskribis, kiel la pastro la mort- 
atestojn, 

Liaj long-ungaj, vortlaksaj kolegoj kaj la 
ceteraj malbondezirantoj nur mansvingis: 

Hehe, do nur tiel plu, antaŭen, antaŭen ..., 
ni ja alvenos iel al la griza kapo, al la ora ge- 
edziĝo, dum nian amikon Dominik iam tamen 
ekfrapos la morto per sia ŝultro, kiel la drink- 
ejestro la barelon per sia krano: kvrc! Halt kaj 
amen! 

Ci tio atingis ankaŭ la orelojn de la moŝta 
sinjoro juĝisto. 

Sed li por des pli inciti la amikojn kaj la 
famkronikistojn, eĉ pli abunde manĝis antaŭ ili 


Ĵe tio tia ridego eruptis, ke la ĉefpastro 
admonis la juĝistojn pri silento kaj minacis, ke 
li malplenigos la ĉambregon, 

— Ĉu Nem-Mat-Ra parolis pri la afero 
de la tero? 

— Nur de la tero, mi petas. 

— Sed guste vi diris, ke li parolis al vi 
pri la afero de la luno kaj de la suno. 

— Ne, mi petas humilege, li parolis de 
la tero, ĉar ni tie staris, vi Ja moétas scii, sur 
tiu gazona lerspaco, kiu kuŝas antaŭ mia kabano. 

— Vi ne komprenis la demandon — daur- 
igis la ĉefpastro per tiu senfina pacienco, per 
kiu la homo embuskas je la vivo de alia homo. 
— Pri la tero, pri nia tero, sur kiu ni vivas. 

— Mi komprenas. Li diris, la tero ricevas 
la lumon de la suno, 

— Tion ni scias. Sed li diris ankaŭ ion 
alian, Kion li diris pri la formo de la tero? 

— Ke ĝi havas tute belan formon. 

— Do, ke ĝi estas rondforma, ĉu ne? 


— Ne, sed telerforma. 

— Ĉu li diris tion? 

— Li ne diris, sed ja diris mi, 

— Guste. La tero estas efektive telerforma. 
Kaj ĉu ĝi moviĝas? 

Do la ĉefpastro faris lastan provon por 
min saltigi en la reton. Nun venas en mian 
kapon — stranga asociacio! — la dentega tigro; 
ankaŭ de antaŭ ĝi mi min deturnadis, kiam mi 
estis brontosaŭro, mi volis resti kontraŭe al ĝi, 
mi saltadis per la piedoj kaj frapadis per la 
vosto deksten-maldekstren, ankaŭ ĝi volis min 
saltigi en la reton kaj ĝi ja saltigis min. Nun, 
jene mi moviĝis, mi volas diri, jene mi res- 
pondis: 

— Ĉu ĝi moviĝas? Pri tio mi ankoraŭ ne 
pensadis. 

— Kaj kion vi pensas nun? 

— Ĉu ĝi moviĝas? Ĉu ĝi moviĝas? Nu, 
se Amon, kiu tenas la teron sur la ventro, mov- 
iĝas, tiam moviĝas ankaŭ la tero. 

kaj vetis, ke en unu sido li malaperigos kvindek 
ovojn kaj kvin litrojn da vino. 

Tamen, nokte, kiel eta fiŝo, ek- kaj ekpinĉis 
lin la penso pri la krano batita en barelon: kvrc... 
kaj finite! 

Tiel li enterigis du advokatojn kaj unu 
distriktan kuraciston. Li transvivis la edzinon de 
la apotekisto kaj la fraton de la fabrikdirektoro. 
Li prifunebris sian amikinon. 

— Ej, sinjoroj — diris vizitanto al liaj 
filoj, unue vidante ilian patron —, mi timas, ke 
vi ne naturas laŭ via patro. Neniamaniere, 


II. 


Sed en malfeliĉa tago rompigis lia ĝojo, 
ĉio stariĝis sur la kapon, ĉio komencis retroiri 
kankropa$e. 

La moŝta sinjoro juĝisto havis la kutimon 
pesi sin ĉiun trian tagon. 

La meza korpo-pezo de la sinjoro juĝisto 
estis 100—105 kilogramoj. 

La pesilo plej proksima al la loĝejo de la 
infanoj staris en la antaŭhalo de la Sava staci- 
domo, 

Nome, sinjoro Dominik ne kredis al la 
pesilo de la komercistoj, kaj en la provinco li 
kutimis sin pesi en la apoteko. Ĉi tie, en Zagreb, 
li fidis je la aŭtomata pesilo, sur kiu estis leg- 


ebla la presita instrukcio, kiel oni devas enjeti 
la dinaron, kiel oni devas atendi, fis la mal- 
trankvila montrilo haltas, kaj tra la malsupra 
aperturo elfalas la slipeto kun la cifero de la 
pezo. Kontente li legadis la duverseton : 


Kiun propra sano interesas, 
Tiu sian pezon ofte pesas. 


Atente li rigardadis sian sanan kaj ruĝetan 
vizaĝon en la speguleto trovebla sur la frunto de 
la aŭtomata spegulo, kaj ridetante, memplaĉe li 
staris sur la podieto. La dinaro tintante ruligis 
tra la aŭtomato, la montrilo haltis, kaj poste el- 
saltis la slipeto kun la foto de la Studenica mo» 
nakejo. Kun la fervoro kaj kredfidelo de oficisto 
li okulumis al la bildo, kaj ankoraŭ kun pli 
granda atento li komencis ĝin rigardi, kiam li 
rimarkis, ke junulo lin observas kun granda in- 
teresiĝo. Tiam li legis la daton: tagon, monaton 
kaj jaron — kaj turnis la slipeton. 

Granda Dio! 

Sinjoro Dominik Puj, pensiita juĝisto, pres- 
kaŭ mortis de teruro. Lia koro tempeste ekbat- 
egis. Lia vizaĝo bluiĝis. 

Lia korpo-pezo estas 80.5 kilogramoj: notis 
la aŭtomato. 

Tra lia cerbo fulmis la sola penso: — 
kvrc... kaj finite. 


La ĉefpastro mangestis, ke mian ekzamen- 
adon oni finis, la gardistoj min forkonduku. 

Post duonhoro oni anoncis la juĝon. Oni 
juĝis ĉiun akuziton, Unu parton, inter ili Nem- 
Mat-Ra-n, onj kondamnis je torturado kaj posta 
bruligo, alian parton je viva enterigo, sole min 
oni absolvis. La ĉefpastro eĉ laŭdis min, sed mi; 
jam ne memoras liajn vortojn, ĉar pro la granda 
ĝojo mi ne kapablis atenti liajn vortojn, nur 
tio trafis en mian kapon kaj restis tie: tamen li 
estas honestulo. Mi rimarkis, ke la pala, mal- 
grasa pastro-juĝisto nun ridelis. loman timon 
ankoraŭ vekis en mi lia rideto, sed ĝi ne ĝenis 
min tro, kaj se konfesi sincere, mi pensis plur- 
foje: krevu! 

Tiel mi vivas en Egiptio, eĉ ne tro mal- 
bone, kvankam unu aŭ du fojojn, precipe en la 
alero Nem-Mat-Ra, mi travivis tiajn aventurojn, 
kiuj facile povus iĝi fatalaj. 

Kaj nun, post kelkaj intermetitaj vivetoj, 
denove mi vivas. Kaj mi vivas jam — nun ni 


estas en la jaro 1935 — kvindekdu jarojn. Kaj 
ne sen ĉia danĝero. Ĉar: kiam frapas la danĝero 
ĉe la pordo, tion — mi diras post kelkdekmil- 
jara sperto — neniam oni povas scii. Ja antaŭ- 
nelonge okazis al mi, ke en la strato mi renkont- 
iĝis kun konato kaj tiu demandis min: kiel vi 
fartas? Kaj li rigardis min same, kiel iu egipto 
aŭ kiel la monaĥo Clementius en mia mezepoka 
vivo, pri kiu mi ankoraŭ ne parolis. Aŭ kiel en 
mia zebro-vivo la serpento el post arbeto. Kvan- 
kam li ridetis. Kaj mi post gravaj prikonsideroj, 
senfine multaj spertoj kaj multega praktiko eĉ 
ne la plej bone solvis la momentan situacion, 
Ĉar senatende, preskaŭ alarme min trafis la 
renkontiĝo. Kompreneble mi ne respondis je la 
demando, sed manke de subita ekideo, nur tiel 
mi povis ĝin forskermi, ke mi metis la tute 
ne novan kontraŭdemandon : 


— Kiel fartas vi? 


El la hungara: L. Tarkony 

El la spegulo rigidis al li pala vizaĝo, kvazaŭ 
jus oni puŝus ĝin en sakon da faruno. 

La moŝta sinjoro forsaltis de la pesilo, 
rompadis la manojn kaj elkuris tra la pordo. 

— Sinjoro Puj, balo, sinjoro juĝisto! — 
algrakis lin ju kaj kaplis lian jakon. 

— Je la amo de Dio, kio estas al vi, vi tule 
bluiĝis, paliĝis... 

Li elŝiris sin, kiel la sovaĝiĝinta ĉevalo el 
inter la bridoj kaj komencis kuri rekle al la 
unua kuracisto. 


NI. 


llm, hm... ŝancelis sian kapon la juna, 
sensperla doktoro, kaj la voĉoj gluglis tra liaj 
maldikaj nazloboj, dum li gluis sian orelon al 
la grasa brusto de la juĝisto. Per la granda kaj 
montra fingroj li knedis la dikajn faltojn de la 
juĝista submentono, la grasan ventron. Egal- 
ritme kaj meditante li frapetis la klavikojn, la 
plenajn skapolojn, la sakron ... Poste li repremis 
lin sur la sofon kaj metis malvarman kompreson 
sur lian frunton. 

Sinjoro Dominik sentis, kvazaŭ li estus en 
tomba kavo: li kuŝas mortinte, aŭdas la ploron 
de liaj filoj kaj filinoj, vidas la scivolajn alven- 
intojn, kiam ili metas la signon de kruco kaj 
interflustras; li estus volinta krieti, kaj saltleviĝi, 
kriegi, ke li ja vivas, sed li ne povis. Li pensis 
pri sia animo. Aperis antaŭ li la figuro de la 
morlinta Jurak, kiu kriadis, ke li estas senkulpa, 
ke. ne li lokis la infermaŝinon sub la ponlo, tra 
kiu devis pasi la vagonaro de la ekscelenca aŭstra 
estro. Venis en lian kapon la malbeno de Bartol 
Ĵupan: — Perfidulo, vi vendis vin! Jes, mi sup- 
rentiris la slandardon, mi suprentiris! Sed an- 
kaŭ vin oni tiros supren, vi kanajla! Ho, Dio! 
Kaj la maljuna Bara Grba. Poste Mijo Medaĉ 
kaj Kalica Prstec... 

Vi multe ŝvitas, sinjoro Puj... to estas 
la necesa reago. Nur trankvilon, ne ekscitiĝu! Ne- 
nia emocio! Hejme ne parolu multe, prefere ne- 
niom parolu, eĉ ne unu vorton. Manĝu bone, 
bongustaĵojn. Detenu vin de la alkoholo. Nur 
trankvilon, trankvilon kaj bonan nutron! Manĝu 
kiel eble plej, ĉu vi komprenas, sinjoro Puj? 
Ĉi tiujn pulvorojn, kiujn mi preskribis, bonvolu 
regule preni, akurate malene, tagmeze kaj ves- 
pere, Vesperkrepuske, kiam jam malvarmetiĝas, 
honvolu iom promeni en la libera aero, celere 
kusu trankvile — diris la kuracisto. 


La juĝisto rigidiĝis, ne kuraĝis movi eĉ la 
okulojn, kaj li estis konvinkiĝinta, ke nenjam plu 
leviĝos de la sofo, ke eĉ la manojn kaj piedojn 
li ne povos plu movi kaj ke iom post iom lia 
pulso haltas, lia organismo formortas, 
lizigas lia koro. 


ĝis para- 


Kaj kiam laŭ la instigo de la kuracisto li 
tamen povis stariĝi, subite ekregis lin ega ĝojo, 
li volus kisi sian bonfaranton kaj savinlon, kiu 
ektiminte retropaŝis. Li prenis la honorarion el 
la poŝo kaj feliĉe kuregis malsupren sur la 
ŝtuparo. 

En la apoteko li aĉetis la pulvorojn kaj 
malgraŭ la kuracista ordono li vizilis la katedra- 
lon, kie rompite, pente li ekgenuis kaj dankis al 
Dio, poste pripagis kanlan meson por la ĉiel- 
feliĉo de la mortintaj Jurak kaj Bara Grba. Fine 
kvincent dinarojn li melis por Sankta Antonio, 
por la pardono de siaj kulpoj. Li sankte prome- 
sis, ke li adoptos orfulinon, por ke liamaniere 
li evitu la malbenojn de Bartol Ĵupan. Li votis 
al la Dipatrino, ke li aĉetos por ŝi £:orkronon kaj 
ĝin ornamos per rubando de kroataj naciaj 
koloroj. 


IV. 


— Sed paĉjo, je la amo de Dio, vi krevos. 
Vi manĝegas kvazaŭ raŭpo. Pro Jesuo, paĉjo, 
kial vi ne parolas? 

Sed la sinjoro juĝisto nur mansignis al la 
infanoj, ke ili silentu, i'i lasu lin trankvila, kaj 
al la servantinoj li ordonis, ke ilj alportu glason 
da akvo por la gluto de la pulvoroj, kaj ĉe ĉio ĉi 
li faris mienon tiel solenan, kvazaŭ de tju glaso 
da akvo dependus lia vivo. Kiam vespere li iris 
promeni, li ekiris kun ega peno, kaj reveninte, 
li ne eligis eĉ unu solan vorton. 

Sed post unu monato subite, jen, li jetas 
sin en la ĉambron, kaj dum liaj filoj sidis laŭ- 
kulime ĉe la lablo, li kriis sane, 1ułe kaj dike: 

— Infanoj, infanetoj, karaj miaj! Revenis 
mia forlo... ha-ha-ha! Cent kaj unu kilogra- 
mojn mi pezas, jen, rigardu do!... 

Kaj li ĵetis sur la tablon la slipeton, sur 
kiu pompis la bildo de la monakejo de Ravanica, 
kaj apud ĝi la cifero de la korpopezo. 

Sed paĉjo, vi estis ja ĉiam tia sama! Kio 
al vi okazis, paĉjo, ĉu via kapo konfuziĝis? 

La patro sin elstreĉis sur la sofo, forte kaj 
peze spirblovadis, kaj nur per sia dekstro li sig- 
nis, ke oni lin ne ĝenu. 


AL LEKANTETO 


trafita dum plugo 
ROBERT BURNS 


1. Floret modesta, ruĝkisita, 5. Vi tie, simpla, humilvesta, 
mi trafas vin en hor’ subila: radiis per la form' modesta; 
en polvon estos tuj premita al sun' sin tiris kapo kresta 

la tig' gracia: kun muda kredo. 
ne eblas jam forturn' evita, Nun ŝiris vin la sok' molesta 
vi gem' radia! el via bedo! 

2. Ne estas, ho, la najbareto, 6, Tia la sort' de virgulino, 
alaŭdo dolĉa, kies treto floreto de l' kampara sino! 
premas vin al la rosvegeto Naive al la am', sen timo, 

por salti for ŝi sin elmetas; 
en ĉielalton kun impeto ĝis ŝin la bato de l' Ruino 
kontraŭ l' aŭror'! en polvon tretas! 

3. La frosta nordo akre blovis 7, Tiel poeto en naivo 
dum tero frue vin elkovis, ŝipadas sur la mar’ de F vivo: 
sed gajobstine vi vin ŝovis nesperta, al senhelpa drivo 

al'àtormo kruda, li sin fordonas; 
ĝis flirte super ter' sin trovis ĝis muĝas ond', ekbatas rifo, 
korpeto nuda. kaj li endronas! 

4. La pompajn florojn de l ĝarden' 8, Tia la sort' de l’ Indo vera 
forŝirmas muroj, branĉkurten'; luktanta kontraŭ mank' sufera : 
sed vi, sub la hazarda ben' ruza ignor', malŝat' fiera 

de ŝton' aŭ kavo, lin krude neas; 
ornamas la stoplejon en ĝis krevas ĉiu lig' espera 
soleca bravo. kaj li pereas! 


9. Eĉ vi, kiu pri l' floro revos, 
vi saman sorton mem ricevos : 
minace antaŭ vi sin levos 
la Plugoŝpato, 
kaj super vin la Sulko krevos 
en mortobato! 


El la skota: Reto Ruseti. 
—————— a rs CC e e o eno OERE o S 


— Dio priaŭskultis min, kompatindan pe- V. 
kulon, Pasis pluaj dek kvin tagoj. 

Kaj al si ankoraŭ unufoje li grandanime Timtreme li stariĝis sur la ŝtupon de la 
konfesis ĉiujn malbonaĵojn, kanajlajojn kaj kul- aŭtomata pesilo, enjetis la dinaron kaj atendis. 
pojn, kiujn li faris kontraŭ unuopuloj, kontraŭ Via korpo-pezo estas 160 kilogramoj. 
la popolo kaj la patrujo. Nenion li prisekretis. Rapide li trapalpis sin, kaj febre, terurite 


a 98, ĉo 


La senkredulo 


TAGLIBRO DE CASISTO 


— Vahtang Ananian — 


En malvarma vintra tago ni ascendis gis 
surmonta vilaĝo de la distrikto Vedijsk, por tie 
pasigi la noklon kaj por surprize trali en la 
matena krepusko aron da cervinoj. La posedanto 
de la dometo, en kiu ni trovis ŝirmejon, estis 
homo altkreska, malgrasa kaj pala, kun mal- 
hela mieno, kun vizaĝo tirita al unu flanko, sur 
la dekstra vango estis vindaĵo. 

Sidiĝinte turkmaniere ĉirkaŭ la flamanta 
fajrujo, la konversacion mi direktis al la ĉasado, 
kiu eslis mia pasio. 

— Ankaŭ mi estis iam ĉasisto, suspiris 
la dommastro, sed mi forlasis ĉi tiun malpjan 
okupiĝon. 

— Ĉu oni povas ĉesi esti ĉasisto? — de- 
mandis mia kunulo, 

— La Viŝap-serpento venenis al mi la 
ĝojon de l' ĉasado. 

— Hm, mi diris al mi, estas jo interesa 
sub tio — kaj mi komencis urĝi la homon per 
demandoj por lin paroligi. 

Tiun nokton, dum ni sidis ĉirkaŭ la faj- 
rujo, kaj tiradis lantajn blovetojn el niaj pipoj, 
li rakontis al ni la historion de la «Viŝap-ser- 
pento =. 

* 

— Estis tempo, kiam mia vizaĝo ne estis 
malrekta, kiam mi ne kaŝis ĝin sub vindaĵo kaj 
kiam mi ne havis ĉi tiun aspekton premitan kaj 


malserenan, Kiel vi, mi havis la reputacion de 
eminenta ĉasisto kaj senzorge mi vagadis, kun 
la pafilo subbrake, ĉe la piedo de la monto Mas- 
sis. La ĉasado estis mia sola konsolo en mia 
mizera vivo, sed la ĉaso estis ankaŭ, kiu tjel 
kruele detruis mian vivon, La ĉaso difektis mian 
vizaĝon. 

Kaj nia gastiganto, Uzun Sulejman, forigis 
sian vindajon, tremigante nin de hororo: li ne 
havis dekstran vangon, De la frunto ĝis la men- 
lono oni vidis terurajn oslojn kaj nigran truon 
oscedantan sur la loko de l' okulo. Ŝajnis, ke la 
dekstra flanko de la vizaĝo eslas mortinta de 
longtempe, dum la maldekstra ankoraŭ vivis, 
sed, terurite de la najbareco de la morto, kun- 
tiriĝis sub la pezo de konstanta alarmo. 

La historio prenis enigman turnon kaj 
mi preskaŭ mortis de scivolo. 

Uzun Sulejman, remetinte sian vindajon, 
diris al mi: 

— Mi rakontos al vi, kiel ĉio ĉi okazis al 
mi kaj kial punis min tiel kruele la sorto. 

— Iun aŭtunan vesperon, kurbiĝante, kun 
la fingro sur la ĉano de mia fusilo, mi rapidis 
sur la deklivoj de la Granda Massis por tranĉi 
la vojon al vulpo. Sen forlasi per la okuloj la 
fugantan beston, mi ne rigardis, kien mi metas 
la piedojn, kiam subite — krak! — mi falis en 
profundan truon, Rekonsciiĝinte, mi rigardas en 


li jetis novan dinaron en la aŭtomaton. 

Via korpo-pezo estas 70.5 kilogramoj. 

Li enjetis novan dinaron. 

Via korpo-pezo estas 51.5 kilogramoj. 

La sinjoro juĝisto elbuŝigis dikan blas- 
femon kaj disŝutis sur la koridoro la piajn bild- 
elojn, 

En sia kolero li eĉ ne rimarkis, ke la ĉe- 
estanta sekreta policano kolektis post li la fotojn 
de la sanktaj konstruaĵoj, tiris sian ĉapon sur 
la okulojn kaj postsekvis lin ĝis lia hejmo. 


El la kroata: K. 


Norĉiĉ. 


NOTO. loan Goran Kovaĉiĉ estas kroata verk- 
isto-jurnalisto kaj granda poeto. En lia trideka jaro, 


en 1943, lin buĉis la ĉetnikoj de Draja Mihajloviĉ. 

Lia elstara verko estas la dekkanta poemo 
«Amastombo» : kundensigita doloro kaj teruro, anim- 
skua pripentro de ustaŝaj (kroatfaŝistaj) teror-agoj. 
La ĉi-numere presita novelo, ankoraŭ junula verk- 
aĵo, estas momentfoto pri la antaŭmilita Jugoslavio. 
Kun murda ironio li prezentas al ni la serviston 
senaniman de la duonfaŝismo, kies konsciencon ve- 
kas la malkresko de lia korpopezo, kaj kiu volas 
liberiĝi de siaj angoroj per grasiga kuraco kaj pag- 
ataj mesoj. Li ne pentofaras, li ŝakradas. Nenia 
lukto kun problemoj, nenia animbatalo — la sin- 
joro juĝisto simple volas rerifuĝi en la varmetan 
marĉon de sia antaŭa vivo. Li vere indas tiun buban 


mokon, kiun faras pri li la aŭtoro, kiam ĉe la fino 
li sendas post lin la trofervoran detektivon — faŝis- 
ton post faŝisto. KN, 


la aeron kaj mi konstatas, ke mi estas funde de 
elsekiĝinta puto. Mi vidis tie supre angule'on de 
la ĉielo tra la arbedoj, kiuj pendis super la 
puto. La vandoj de la puto estis el ŝtonoj, tre 
glataj, nenia malglatajo, al kiu oni povus sin 
alkroĉi, Mi provis ĉiun metodon, sed ne povis 
eliri el tiu lruo. Malesperiĝinie pri la afero, mi 
sidigis sur ŝtonon kaj komencis meditadi. «Estas 
eble, ke la sorto difinis al mi tian morton ĉi 
tie?» Subite mi vidas du fajrookulojn brilegi kaj 
min fiksrigardi. Mi klopodas vidi, kio ĝi estas? 
Teruro! Mia koro ekfrapas kun duobligi'aj batoj: 
en angulo, kontraŭe al mi, monstra serpento 
movis siajn ringojn. 

: Kvazaŭ ŝtoniĝintaj, ambaŭ senmovaj, ni 
esploradis unu la alian. Ideo trafulmis mian 
menson — pafi sur la serpenton —, sed mi tuj 
diris al mi mem: kaj se mi erarpafos, kjo oka- 
zos al mi? 

Dume la rigardo de la serpento, kiun flam- 
igis la kolero, komencis sereniĝi. Ĝi etendis sian 
grandan, rondan kapon kaj, ne deprenante de 
mi la okulojn, rampis al mia flanko. La hororo 
rigidigis mjn kaj paralizis mian langon. Ankoraŭ 
unu momento, mi diris al mi, kaj ĝi min eng- 
lutos. La serpento rampis lante, malice, poste 
ĝi sin rulis en bulon, levis la kapon kaj reko- 
mencis min fiksrigardi. 

Mi rigardis ĝin rekte en la okulojn, tre- 
mantle tutkorpe, Estas vere, ke ĝi rigardis min 
sen kolero (mi estas loĝanto de la ebenaĵo kaj 
mi konas la naturon de la serpentoj), sed tamen, 
serpento estas serpento, tio ne estas ŝerco kaj 
oni devas havi koron el ŝtalo por elteni gian 
rigardon. 3 

Hipnotigite mi elportis la turmenton, dum 
la serpento ne moviĝis eĉ colon. Fine jen ĝi 
metas la kapon sur miajn genuojn, sur miajn 
varmajn genuojn, kredeble tio estis laŭ ĝia gusto. 
Certe la korpvarmo gin altiris al mi (la serpento 
estas malvarmsanga besto), Mi tuj komprenis, 
kion mi devas fari por akiri ĝian favoron: mi 
kovris ĝin per basko de mia mantelo. Varmigite, 
ĝi endormiĝis, 

Sed la malvarmo, kiu eliris el ĝia korpo, 
min tremigis. La malvarmo de serpento ne estas 
bagatelo, vi povas kredi al mi! Iom post iom 
mi komencis kvietiĝi; la naturo de la serpento 
estis konata al mi: se oni ne faras al ĝi mal- 
bonon, se oni estas afabla al ĝi, ankaŭ ĝi ne 
faras malbonon al vi, Ĉio supozigis, ke gi estas 


Sonoriloj sonas 


(Novjara nokto, 1714) 
-- H. PROCOPE — 


Sonoroj ondas por nova jar' 
ĉi Jar” nur horojn rulas. 
Malluma estas kabanar', 
kandeloj ne plu brulas. 
Malsata lup’ en urbo, kort’. 
Kiel novjare venos sort’? 


Sonoroj ondas. La malproksim’ 
malicajn novojn ĝemas. 

Jam filo lasta: varbviktim', 

la pac' nenie venas. 

Kaj ĉie pan' el arboŝel'. 

Ho, kie lumus nun kandel'? 


Sonoroj ondas. Jen malicul' 
ŝtelvenas al la pordoj. 

Nin vidos pala aŭrorbrul' 
almozi ĉe la kortoj. 

Plenpeze sonas sonoril', 

Ho, kiu dormus en trankvil'? 


El la sveda: F. Szilágyi. 

maljuna serpento plena de spertoj, kiu neniel 
havas la intencon al mi malutili. Eh, eh, mi 
diris al mi, sendube la saĝa naturo trovis bona 
sendi tiun ĉi kunulon en fatala horo, ni danku 
ĝin kaj ni vidu, kiel ĉi tiu tago finiĝos. 

La aperturo de la truo iĝis pli kaj pli 
malhela kaj poste tute ĝi malaperis en la nokto. 
La Viŝap-serpento dormis, la malvarmo de ĝia 
korpo glaciigis al mi la ostojn, 

Tiu nokto ŝajnis al mi tuta jaro. 

La sekvan matenon la serpento vekiĝis el 
sia dolĉa dormo, levis la kapon kaj longe min 
rigardis.Poste ĝi apertis en ĝja tuta grando la 
faŭkon kaj per sia forkforma kaj dura lango ĝi 
komencis leki al mi la manojn. Mi rjskis karesi 
ĝian kapon kaj kolon, sed ĉiufoje, kiam mi 
tuŝis ĝian glatan kaj malvarman haŭton, mi 
ektremis. 

Efike de miaj karesoj, la rigardo de la ser- 
pento tute transformiĝis, ĝi estis tjel tenera, tiel 
trankvila kaj bonvola, ke mia tuta timo malaperis. 

Fine la serpento rampis al alia fino de la 
pulo kaj komencis leki malgrandan blankan ŝto- 


non, Mi demandis al mi, kion tio signifas? Mi 
neniel komprenis, sed mi ne povis ne rimarki, ke 
la serpento pli kaj pli ofte lekas tiun štonon. 

Ĉirkaŭ lagmezo, kiam la radioj de la aŭtuna 
suno eslis plej varmaj, la Viŝap-serpento rektiĝis 
sur sia vosto en sia tula alto kaj tiam mi vidis 
ĝian gigantan slaturon. Atinginte ĝis la arbedoj 
pendantaj super la puto, ĝi sin kroĉis al ilj kaj 
eliris el la truo. 

Ankaŭ mi leviĝis zorgplene, demandante 
min, kiel mi eliru de tje. Sed ve, lacigite kaj mal- 
esper'ĝinte mi bule kaŭriĝis en mia angulo. La 
larmoj min sufokis. «Ĉu estas eble, ke mia des- 
tino estas morti tiel stulte?» — mi diris al mi. 
La penso pri miaj infanoj premis al mj la koron. 

Subite mi aŭdis frotadon kaj la enorma 
kapo de la serpento aperis en la enirejo de la 
truo, ĝi lenis leporon inler siaj dentoj. Alkroĉjĝ- 
inte per lu vosto al arbedo, ĝi restis pendanta 
super la puto. 

Kaj — Dio estas mia atestanto — ĝi de- 
metis la leporon antaŭ min, rigardante jen min, 
jen la beston. Mi timis tuŝi al ĝja kaptajo: se ĝi 
eble ekkolerus kaj eltordus mian kapon? Sed 
estis tute alie: la serpento ne tuŝis al la leporo 
kaj ne ĉesis min rigardi, kvazaŭ ĝi volus ion al 
mi diri. 

Prenante kuraĝon, mi kaptis la leporon — 
la serpento ne moviĝis. La malsalo turmentegis 
min. Sekaj folioj kaj branĉoj troviĝis sur la 
fundo de la puto: mi faris el ili amason kaj mi 
decidis fari fajron en iu angulo. Sed mi havis 
iom da timo, demandante min, kion faros la 
dommastro? Spite mian malsaton, mi ne luŝis 
al la leporo. Vespere la serpento denove rampis 
al mi, metis sian kapon sur miajn genuojn, sin 
rulis en bulon ĉe miaj piedoj kaj endormiĝis. 

Oni scias, ke en la valo de Ararat tage estas 
varme kaj nokte estas malvarme, la serpento estas 
malvarmsanga besto, mi sciis, ke ĝin varmigante 
mi faras al ĝi grandan servon. Aliparte la pro- 
verbo: «Varmigi serpenton sur sia sino» revenis 
al mi en la memoron kaj traboris min la timo. 
Ne, la serpento ne estas perfida besto; laŭ mi. 
la homo esles multe pli ruza: li pagas la bonon 
ĉiam per malbono. Vi vidos, ĉu mi estas prava. 

La sekvan tagon la serpento ankoraŭfoje 
forlasis nian truon por iri sjn varmigi kaj ĉasi. 
Ĝis tiam mi ankoraŭ ne tuŝis al la leporo, Nun 
mi tiris fajron el mia fajroŝtono, mi senhaŭtigis 
la leporon, ĝin salis kaj iome rostis. Kompren- 


eble per branĉoj kaj folioj oni ne povas fari 
grandan fajron, Mallonge: por malsatiĝinta ĉas- 
isto la nekuirita viando ŝajnas delikatajo, kaj la 
leporo estis sufiĉe mola, do mi englutis gin sen 
tion rimarki. 

Mi manĝis la leporon, sed pli bone mi fa- 
rus, se mi ne estus ĝin manĝinta — tia soifo, 
horora soifo komencis min bruligi. Estas neeble 
tion priskribi. 

La serpento revenis ĉe la falo de la nokio, 
ĉi tiun fojon ĝi alportis nenjon. Mi kaŝis la tri- 
pojn, la haŭton, la kapon kaj parion de la viando. 
Tuj kiam la serpento aperis, mi diris al mi: mi 
faros bonan agon kaj la okuloj de mia gastiganto 
sereniĝos, Mi elendis leporpecon al la Viŝap-ser- 
pento. Ĝi gluiis ĝin sen maĉado. Mi envolvis la 
tripojn en la haŭton kaj etendis al ĝi la tuton. 
La serpento ĝin glutis, ne kiel la lupo aŭ la 
hundo, per unu fojo, kun manĝavido, sed mal- 
rapide, kvazaŭ ĝi gustumadus la manĝaĵon. 

Post tio ni fariĝis veraj amikoj. La serpento 
ankoraŭfoje rampis al la malgranda blanka ŝtono, 
kaj komencis leki, rigardante min, kvazaŭ farante 
al mi signon. Mi alproksimiĝis, prenis la ŝtonon, 
kaj ĝin lekis sur la lokoj, kiujn la lango de la 
serpento ne tuŝis. Elĉerpita de la soifo, mi pen- 
sis, ke mi iom ĝin kvietigos. Mi sciis, ke la pil- 
grimantoj, kiuj vojaĝas al Iran kaj trairas la de- 
zerton, metas rondan ŝtoneton sub sian langon, 
ĝin suĉas kaj tiel kvietigas sian soifon. 

La ŝtoneto de la serpento havis nenian gus- 
ton, Mi komencis ĝin leki, kaj kia estis mia sur- 
prizo, kiam mi sentis, ke mia soifo iom post iom 
kvietiĝas! 

Ankoraŭ du tagoj pasis, mi komencis kon- 
sumiĝi de malsato kaj soifo. lun matenon mia 
najbaro firme volviĝis ĉirkaŭ mia korpo. Tio estis 
al ĝi komforta kaj agrabla, tuta ĝia korpo varm- 
iĝis de la mia. Subite mi aŭdis bruon elsupre, 
ĝi estis perdriko, kiu, por fuĝi antaŭ falko, sin 
jetegis en nian kavaĵon, Tremante de limo ĝi 
rifuĝis en iun angulon, Rimarkinte nin, ĝi yolis 
forflugi, sed la flamanta rigardo de la Viŝap-ser- 
pento ĝin najlis al ĝia loko. Jam delonge mi ko- 
nis la potencon de la faĉina rigardo de la ser- 
pentoj. La perdriko apartenis al ni. La serpento 
severe rigardis la birdon rekte en la okulojn, 
la perdriko hipnotigite, tremante en tuta korpo, 
endormiĝis. Ne deprenante de ĝi la okulojn, la 
serpento rampis al ĝi malrapide, ĝin prenis ĉe 
la kolo kaj prezentis al mi. Mi disŝiris la perdri- 

kon, kaj retenante nur la femurojn, ĉion alian mi 
jetis en la faŭkon de la serpento. Malrapide, sen 
maĉado, ĝi englutis la birdon, la ostojn kaj la 
plumojn, 

Mi salis la nekuiritan viandon, poste mi 
manĝis el ĝi kaj mi komencis leki la ŝtoneton. 

Pro soifo kaj malespero mi blekis kiel ŝafo, 
mi skrapis la murojn, mi saltadis. Mia najbaro 
observis min kun konsterno. Subite, ĝi stariĝis 
sur sia vosto kaj kroĉiĝinte al la radikoj de la 
arbedoj, kiuj pendis en la puton, ĝi restis pend- 
anta. Mi restis rigidiĝinta, ne komprenante, kion 
ĝi volis. Restinte pendanta dum certa tempo, 
la serpento levis sian voston, klinis sian kapon 
kaj min rigardis per longa rigardo. Poste ĝi 
reprenis sian pozicion, La vosto de la serpento 
pendis super mia kapo kiel rostro de elefanto; 
mi konis la forton de tiu vosto; mi sciis, se mi 
kroĉiĝus al ĝi, la serpento tirus min el la truo. 
Mi diris al mi samtempe: tio doloros al ĝi, ĝi 
ekkoleros kaj tiam... Okazu do, kio devos okagi, 
mi diris al mi, ne povas okazi al mi io pli mal- 
bona. Streĉante mian kuraĝon, mi kroĉiĝis al la 
vosto de la serpento, Ĝia korpo streĉiĝis, fariĝis 
dura kiel la fero kaj ĝi tiris min el la truo. 'Estis 
kvazaŭ el tombo mi elirus al la taglumo. Mi re- 
vidis niajn pompajn kampojn, la arĝentajn akvojn 
de Araz, mi rigardis mian vilaĝon en la mal- 
proksimo, kaj la fumon elirantan el la kamen- 
tuboj kaj mi jubiis kiel infano. 

Mi ĉirkaŭbrakis mian savanton plorante 
amare, Mi havis kapturnon kaj miaj kruroj fleks- 
iĝis, Mi trenis min duone mortinta. Post mi, kun 
levila kapo, la serpento rampis susurante. Leporo 
preterpasis. Mi surpafis ĝin, la serpento ektremis 
kaj ĝiaj okuloj fulmis. Sed vidante, ke mi etendas 
al ĝi la leporon, 'ĝi sereniĝis kaj trankviliĝis. 

Tiel, simile al du amikoj, ni atingis la en- 
irejon de mia vilaĝo. La nokto descendis, la 
gregoj muĝante revenis en la stalojn, la hundoj 
bojis. Aŭdante tiujn bruojn, la serpento haltis 
kaj... ni adiaŭis unu la alian. 

Enirante en la vilaĝon, mi returniĝis, la ser- 
pento akompanis min per longa rigardo, levante 
sian kapon el la herbo. I 

Miaj edzino kaj infanoj akceptis min kun 
ĝojolarmoj. En la vilaĝo disvastiĝis la famo, ke 
mi pereis per la mano de rabistoj, kiuj endan- 
ĝerigis la piedon de la monto Massis. 

Tiel la serpento pagis per bono la bonvolon, 
per kiu mi kondutis al ĝi. Kiam la loĝantoj de 


Dezerta floro 


— N. Ferlin — 


Nun ŝi jam atendis streĉe, Ŝi esploris, 
poste premis mian manon: «Vidu, tamen ĝi ek- 
floris.» 


Estis šia aga kakto, mi apenaü kredis vero, 
dum la plej malluma tempo gi ekpompis kuti 
fiero. 


Nun ĝi floras — antaŭ morto. Sed ni ja nenion 
timis. 
Panjo iom gorĝmalsanis kiel vintre ŝi kutimis, 


Kaj ŝi diris en la lit: «Mi fartas bone. Preskaŭ 
sane, 
Mi ja sciis, ke ĝi floros. Vj ne kredis tion. Vane,» 


Jes — respondis mi: «Ja strange, fine tamer 
nun vi pravas. 
Mi ne sciis, ke la kakto tian brilan floron havas.» 


Ni ĝin havis tiom longe, sen imago, ke ĝi flotas 
iam, ie en la mond' kaj jen ĉi tie ĝi odoras. 


Kaj fratinoj miaj venis, haltis, mjre ekkrietis, 
ili diris: «Ke ĉi kakto floros, ni neniam kredis.» 


Brilis klare kaj silente antaŭ mort'. Tiel okazis, 
ke dezerta floro donis lumon en la hejmo, kiam 
panjo nin forlasis. 


El la sveda: F. Szilagyi. 
Pai Va Va PSP LE LE LEL a PPP Pg waf wa waf waf eN 


mia vilaĝo eksciis mian historion, ili estis pli 
indulgemaj kontraŭ la serpentoj kaj ne mortig- 
adis ilin plu. 

Nun vi demandos min, kiel mi, homa est- 
ajo, repagis la grandan servon, kiun faris al mi 
tiu muta besto? 

* 

Pasis unu jaro. lun varman someran posl- 
tagmezon, kiam la hundoj en la ombro dormetis 
kun pendanta lango, kiam la kokoj rifuĝis al sia 
freŝa kokujo, kiam la bubaloj amuziĝis en la 
superombrita lago, granda bruego leviĝis en la 
vilaĝo. Mi eliris eksteren kaj mi vidis: vilaĝanoj, 
junaj kaj maljunaj, sin premadis ĉirkaŭ kvar 
pilgrimantoj vestilaj kiel derviŝoj; unu el ili 
ludis sur ŝalmo, alia batis bruan tamburon, la 

du aliaj portis buntajn kestojn kaj grandan feran 
kaĝon plenan de serpentoj. Ili haltis sur la placo 
de la vilaĝo; post kiam ili disrulis tapiŝon, ili 
elirigis siajn serpentojn. Vidante tiujn ĉi ramp- 
ulojn moviĝi, la virinoj akre ekkrietis, la infanoj 
hurlis. Estis ĉia speco de serpentoj, kun koloro 
malbrila kiel la ŝtono, serpentoj kun granda plata 
kapo, kaj serpentoj nigraj kiel la fulgo, vipuroj 
kun larĝaj buŝoj, belaj ĉakmaroj kun koloroj 
ŝangbrilantaj. Je la sono de la ŝalmo kaj de la 
tamburo komenciĝis komika danco de la ser- 
pentoj. 

Unu el la derviŝoj amuzigis la publikon 
prenante la kapon de la plej venena serpento kaj 
ĝin descendigante tra la aperturo de sia kolumo, 
la serpento volviĝis ĉirkaŭ la nuda korpo de la 
derviŝo, ne farante al li eĉ la plej etan malbonon. 
Por fini, li ŝovis en sian buŝon la kapon de alia 
serpento. La virinoj tumulte ekkriadis, dum la 
derviŝo trankvile plu iidetis kaj karesis sian bar- 
bon, Vilaĝano ekkriis: 

— Bela miraklo! Certe li elŝiris la dentojn 
de la serpento, forigis la venenon, kaj nun amuz- 


iĝas — Ĉiu povas fari same, se li hayas emon 
al tio. 

— Donu kokidon — respondis al li la 
derviŝo, 


La fanfaronulo, kiu ne volis repreni siajn 
vortojn, alportis kokon kaj gin prezentis al la 
serpento. Tiu etendis sian kolon, leviĝis, ĝiaj 
okuloj ekfulmis de kolero, gi siblis kaj mordis 
la kokon ĉe la kresto. Unu sola sangoguto aperis, 
sed la koko ŝvelis de momento al momento kaj 
tuj mortis. 

— Enterigu ĝin sufiĉe profunde, por ke 
la hundoj ĝin ne mangu, — diris la derviŝo ko- 
lektante siajn serpentojn, — kaj tiuj, kiuj havas 
serpentojn en la domo, nur diru tion al ni, ni 
venos liberigi ilin de tiu malfeliĉo. 

— Serpento ne estas malfeliĉo, — diris 
maljunulo, — ĝi portas feliĉon al la domo. 

— De kiam fariĝis amiko de la homo la 
serpento, kiu tentis Evan, — demandis mokante 
la derviŝo. 

—- De la tago, kiam ĝi savis la vivon de 
unu el la loĝantoj de nia vilaĝo, la vivon de Uzun 
Sulejman, — respondis mia najbaro Askiar, 

— Ho, ho, ĉu estas eble, ke vi havas tiel 
inteligantan serpenton? — Kaj la derviŝo ko- 
„mencis min demandadi pri la detaloj de tiu 
okazaĵo. 


Liaj okuloj ekbrilis de envio, kiel tiuj de 
kato je la vido de la ŝafhepato. 

— Donu al mi tiun serpenton, Sulejman, 
— li diris al mi, — mi ĝojigcs la homojn en 
Everan, en Tbilissi kaj en Baku. 

— Mi timas fariĝi senkredulo, — mi res- 
pondis al li. — Ne, derviŝo, mi ne faros tion, 

— Oni ne opinios vin senkredulo, Kardach 
Sulejman, respondis la derviŝo, — la Profeto 
atestos tion, Tiun serpenton mi prizorgos, ĝi 
vivos en silko, mi nutros ĝin per dolĉajoj de 
Bagdad kaj per sekvinberoj de Teheran. Dio 
scias, kiel ĝi vivas solece en la libero, suferante 
de la malsato kaj de la malvarmo. Ĉe mi, Kar- 
dach Sulejman, ĝi vivos kiel grandsinjoro, nur 
diru al mi, kie ĝi troviĝas kaj oni trovos la 
ilojn por ĝin kapti. Mi donos al vi dek tumanojn 
por tio. 

— Kiel vi, disĉiplo de la Profeto, — mi di- 
ris al li, — devigas min agi kontraŭ mia kon- 
scienco? 

Samtempe mi faris kalkulon en la kapo: 
por dek tumanoj oni povus aĉeti bubalon... 

— Kardach Sulejman, mi petegos pardo- 
non por vi antaŭ la Profeto, nur nomu al mi la 
lokon —- kaj la derviŝo, surgenuigante sur la 
tapišo, levis la manojn al la ĉielo kaj komencis 
murmuri pregojn. 

Tiam mi plikuragigis kaj kiel senkredulo 
mi vendis por dek tumanoj mian. noblan amikon, 
mian savinton. 

La derviŝo kaj giaj kunuloj gaje ekiris al 
vojo, ni direktis nin al la puto, kie vivis la Viŝap- 
serpento. 

Ju pli ni alproksimiĝis, des pli forte batis 
mia koro, mi sentis, ke mi faras abomenindajon, 
mia konscienco turmentis min, 

Sed kiun pekon ne igas fari la malriĉo? 
Ĝi puŝas la homon al ŝtelo, mortigo kaj perfido. 
Mi min konsolis: se konsideri la aferon, mi diris 
al mi, la serpento esias besto sen inteiigenlo, ĝi 
ni distingas la agojn, ĝi ne estas homo, kiu povus 
fari al mi riproĉojn, aŭ hontigi min, se ni 
renkontiĝos. 

Ni atingis la truon, mi tenis min aparte, 
La serpento esiis malsupre. 

La derviŝo ĉe la bordo de la truo disrulis 
la persan tapiŝon kun la brilegaj desegnajoj kun 
tia lerto, ke la sunradioj briligis ĉiujn ĝiajn 


kolorojn, La serpento ŝajnis sorĉita kaj ne de- 
turnis la okulojn de la tapiŝo. (Mi ŝtelrigardis 


Sceno el ,LA HONORINDA STRATULINO" 


— Jean Paul Sartre — 


(En la Observo de nia unua numero, pa- 
rolante pri la ĉefo de la skolo «ekzistismo», la 
referanto konstatis, ke la verkisto Sartre ne 
kompletigas la filozofon tiagrade, kiel liaj kritik- 
istoj asertas: li ofte kontraŭdiras sian filozofian 
per pozitivaj manifestiĝoj. Ek- 
zemplo pri tio estas la sarkasmo de la suba sceno 
el lia teatrajo, kiu prezentas la honton de la 
usona demokratio: la linĉ-atakojn kontraŭ la 
negra malplimulto; ĝi prezentas ĝin per vorloj 
duraj kaj klaraj. 

Lizzie, la «honorinda stratulino» alvenas en 
usonan urbeton. Fred, kun kiu Lizzie pasigis la 
nokton, kaj la amikoj de Fred volas ŝin devigi 
por subskribo de deklaro, laŭ kiu dum ŝia vojaĝo 
du negroj faris en la vagonaro perforton kontraŭ 
ši. Sed nek peto, nek minaco efikas: Lizzie rifu- 
zas la subskribon: ŝi ne volas mensogi, ŝi ne 
volas elmeti senkulpan negron al la sangsoifo 
de linĉantoj, kaj ŝi ne volas ekskuzi la kuzon de 
Fred, kiu —— pretekste de falsa akuzo — mort- 


negativismon 


palis alian same senkulpan negron. Fred kaj 
John perforte volas trudi al ŝi la subskribon, 
kiam enpaŝas senatoro Clark, patro de Fred kaj 
onklo de la junulo murdinta la negron.) 

Senatoro: Lasu ŝin. (Al Lizzie:) Starigu. 

Fred: Hallo! 

John: Hallo! 

Senatoro: Hallo! Hallo! 

John (al Lizzie): Senatoro Clark. 

Senatoro (al Lizzie): Hallo! 


Lizzie: Hallo! 


Senatoro: Nu, nun ni jam konas nin reci- 
proke, (Li rigardas Lizzie-n,) Jen tiu ĉi juna 
knabino, Ĉi ŝajnas tre simpatia. 

Fred: Ŝi ne volas subskribi... 

Senatoro: Ŝi tute pravas. Vi ne rajtis ŝin 
alaki. (Je la gesto de John li daŭrigas kun pli 
forta akcento.) Eĉ la plej etan rajton vi ne havis 
por tio. Vi mistraktas ŝin kaj volas al ŝi trudi 
konfeson kontraŭ ŝia konvinkiĝo. Tia konduto ne 
estas inda al Ameriko. 

Lizzie: Ne estas inda. 

Senatoro: Kompreneble. Tio ja estas klara 
kiel la suno, Rigardu en miajn okulojn. (Li ri- 
gardas ŝin.) Mi estas konvinkita, ke ŝi ne men- 
sogas. (Paüzeto. Kompatinda Mary! (Al la 
aliaj:) Nu, knaboj. ni iru. Nenio por fari plu 
ĉi tie, Krom tio, ke ni devas peti pardonon de 
la fraŭlino. 

Lizzie: Kiu estas tiu Mary? 

Senatoro: Mary? Mia fralino, la patrino de 
tiu kompatinda Thomas. Kompatinda, afabla mal- 
Junulino, kiun pereigos tiu ĉi afero. Ĝis revido, 
infano mia. 

Lizzie (sufokate): Sinjoro Senatoro. 

Senatoro: Bonvolu, infano mia. 

Lizzie: Mi tre bedaŭras. 

Senaloro: Ĉu povas temi ĉi tie pri bedaŭro, 
se vi diris ja la veron? 

Lizzie: Mi tre bedaŭras, ke tio eslas la vero. 

Senatoro: Ni ne estas kulpaj pri tio, nek vi. 
nek ni, kaj neniu rajtas deziri de vi falsan ates- 


ĝin kaŝiĝinte malantaŭ la arbedoj kaj mia koro 
doloris, kvazaŭ la ŝaĥo lorportigus mian fralon 
en la armeon.) La derviŝo ekkantis duonvoĉe ara- 
ban kanzonon, frapante la takton sur sia tamburo 
kaj svingante siajn tintilojn. La serpento elendis 
la kapon rigardante la tulon kun konsterno. 

Tiam la derviŝo tiris el sia poŝo brilantan 
objekton, kiun li elendis al la serpento, dum li 
logis dolĉajn sonojn el sia ŝalmo. 

ib, kion ne faras la kanto! Ĝi prenas la 
menson al knabino sen kompare bela, al la lupo 
sangavida kaj al la kruela serpento... La visap- 
serpenlo, ravila per la kanto, etendis la kapon, 
atingis la brilantan tapiŝon, rampis gis la der- 


viŝo kaj metis la kapon sur liajn genuojn. 

Tiel, fasĉinita per la ruzo, la serpento 
estis allogila gis la kaĝo. Mi fuĝis, por ne vidi 
la amaran sorton de la muta besto. Mi hontis 
pro mia ago. La serpenlo apenaŭ havis tempon 
eniri en la kagon, kiam ties pordo ekklakis. 
La derviŝo venis al mi kaj kalkulis al mi dek 
tumanojn, dirante: 

— Vi vere bone ilin gajnis, Sulejman, vi 
akiris por mi grandan trezoron. 

Tia malbenita mono bruligis al mi la 
manon kiel fajro. Mi rememoris pri via per- 
fida Judas, mi rememoris pri la tridek denaroj 
(kvazaŭ pro malfeliĉo mi ricevis guste la saman 

ton, (Paŭzeto.) Ne, eĉ ne pensu plu pri la kom- 
patinda. 

Lizzie: Pri kiu? 

Senatoro: Pri mia fratino. Cu ne pri ŝi vi 
do pensis? 

Lizzie: Jes ja, pri ŝi. 

Senatoro: lnfano mia, mi legas en via 
animo kiel en malfermila libro. Ĉu mi diru, kion 
mi ellegis? (Imitante Lizzie-n:) «Se mi sub- 
skribus, la senatoro irus al ŝi kaj dirus: — Tiu ĉi 
brava knabino Lizzie Mackay redonis al yi vian 
filon, — La larma vizaĝo de Mary ekbrilus, kaj 
ŝi respondus: — Lizzie MacKay? Neniam mi for- 
gesos ĉi tiun nomon, — Kaj mi, kiu ne havas 
familion, kiu estas ekzilita el la socio, mi scius, 
ke vivas ie, en iu granda domo, simpla maljun- 
ulino, kiu pensas pri mi; mi scius, ke ekzistas 
amerika patrino, kiu min fermis en sian koron.» 
Kompatinda Lizzie, eĉ ne pensu pri tio. 

Lizzie: Ĉu ŝiaj haroj eslas blankaj? 

Senatoro: Blankaj kiel la neĝo. Sed la vi- 
zago estas tule juna. Kaj se vi vidus ŝian rid- 
eton... Sed neniam plu ŝi ridetos. Adiaŭ, Mor- 
gaŭ aniaŭ la jugisto vi faros la konfeson. 

Lizzie: Ĉu vi jam foriras? 

Senatoro: Nu jes. Mi iros al ŝi. Mi devas 
raporti pri nia interparolo. 

Lizzie: Ĉu ŝi scias, ke vi venis tien ĉi? 

Senatoro: Ŝi mem petegis, ke mi venu 
tien ĉi. 

Lizzie: Dio mia! Kaj nun ŝi vin atendas? 
Kaj nun vi diros al ŝi, ke mi ne volis subskribi? 
Kiel ŝi min malamos! 

Senatoro (metas la manon sur ŝian ŝult- 


ron): Kompatinda infano, mi ne volus esti en 
via loko. 

Lizzie: Ve, kiel terure! (Al sia braceleto :) 
Vi, koto, vi estas la kaŭzo de ĉio. 

Senatoro: Ĉu? 

Lizzie: Nenio. (Paŭzeto.) Estas vere do- 
maĝe, ke tiu negro ne faris al mi perforton. 

Senatoro (emociite): Infano mia! 

Lizzie: Tiel bone estus por vi, kaj por mi 
tio signifus tiel malmulte, 

Senatoro: Dankon! (Paŭzeto.) Mi tre volus 
vin helpi. (Paŭzeto.) Bedaŭrinde, kio estas vera, 
tio estas vera, 

Lizzie (malgaje): Bedaŭrinde. 

Senatoro: Kaj estas vero, ke la negro vin 
ne perfortis. 

Lizzie (kiel pli supre): Bedaŭrinde. 

Senatoro: Bedaŭrinde. (Paŭzo.) Kompren- 
eble, ĉi tie temas pri pli alta vero. 

Lizzie (ne komprenas): Pli alta... 

Senatoro: Jes, mi komprenas tiel, ke pri 
la vero de la popolo. 

Lizzie: Ĉu do ne tio estas la vero, ke... 

Senatoro: Nu jes, tio estas la vero. Ta- 
men...la vero havas diversajn specojn. 

Lizzie: Vi opinias, ke la negro faris al mi 
perforton? 

Senatoro: Ne, perforton li ne faris. El 
certa vidpunkto li ne faris perforton kontraŭ vi. 
Tamen, vi scias, mi jam estas maljuna, multe mi 
travivis, ofle mi eraris, kaj nun jam, de kelkaj 
jaroj, mi eraras malpli ofte. Kaj pri ĉi tiu tuta 
afero mi havas opinion alian ol vi. 

Lizzie: Kio estas via opinio? 

Senatoro: Kiel mi klarigu ĝin? Aŭskultu 


sumon), kaj mi diris al mi: .Cu estas eble, 
ke liu ĉi abomenindaĵo portos al mi feliĉon?» 

Teniloj estis fiksitaj al la du flankoj de la 
kaĝo. Du fortaj derviŝoj kaptis ilin kaj gaje for- 
portis la kaĝon, Alinginte en mian proksimon, 
la Viŝap-serpento subite levis la kapon, jetis 
al mi penetran rigardon kaj moviĝis, kvazaŭ 
ĝi volus eliri el la kaĝo. Ĉu ĝi divenis, ke ĉio 
ĉi venis de mi?... Kaj simile al la perdriko 
en la puto, mi ne kapablis moviĝi, la serpento 
mezuris min per kolera rigardo kaj kraĉis al 
mi en la vizaĝon! Ĝi ŝajnis diri: «Malbenita 
senkredulo, ĉu tiamaniere vi repagis miajn bon- 
farojn?» 


Nenion plu mi rememoras. Mi vagadis dum 
pluraj monatoj kiel frenezulo. La Viŝap-serpento 
persekutis min tage kaj nokte. 

Kraĉo de serpento, ĝi estas veneno, ĝi 
venenis min, Vundo apertiĝis, mia vango komen- 
cis iom post iom putriĝi kaj la ostoj nudiĝis... 

Uzun Sulejman eksilentis, post kiam li 
ellasis fum-nubojn el sia pipo, poste li diris kun 
malespera vizaĝo: 

— Jen la tuta historio! Mi ricevis, kion 
mi meritis. La tuta kulpo estas mia, la serpento 
estas vere pli nobla ol mi, kiu estas senkredulo! 


El la armena: L. Skit. 

do. Imagu, ke subite aperus antaü vi la ame- 
rika nacio. Kion ĝi dirus al vi? 

Lizzie: Mi ne kredas, ke ĝi havus ion por 
diri. 

Senatoro: Ĉu vi eslas komunisto? 

Lizzie: Dio gardu! Tute ne! 

Senatoro: Tiel do ĝi certe havus multe por 
diri al vi. Jene ĝi parolus: «Ljzzie, vi trafis en 
tian situacion, ke vi devas elekti inter miaj du 
filoj. Unu el la du devas malaperi. Kion oni 
faras en tia situacio? Oni konservas la pli bonan. 
Ni elektu do, kiu estas la pli bona? Ĉu ne?» 

Lizzie: Jes. — Ho, pardonu. al mi ŝajnis, 
ke vi al mi parolis. 

Senatoro: Mi parolas nur en Ĝia nomo. 
(Li komencas ree:) «Lizzie, kiom taŭgas tiu 
negro, kiun vi protektas? Hazarde li venis en la 
mondon, Dio scias, kie. Mi edukis lin, kai kiel 
li dankas min por tio? Neniel, Li vegetas, ŝtelas, 
aŭ kantaĉas, por ke li povu por si aĉeti kelkajn 
ĉifonojn. Ankaŭ li estas mia filo, kaj mi amas 
lin same kiel la ceterajn. Sed mi demandas vin: 
ĉu homa vivo estas tio? Se li mortus, tion mi eĉ 
ne rimarkus, 

Lizzie: Kiel bele vi parolas, sinjoro sena- 
toro, 

Senatoro (kun katenanta forto): «Kaj la 
alia, tiu Thomas, mortigis negron; tre malbone 
li agis. Sed mi bezonas tiun knabon. Li estas 
centprocenta amerikano, ido de unu el la plej 
malnovaj familioj; li elstudis la Harward-univer- 
sitaton, nun li estas oficiro — kaj oficirojn mi 
bezonas ja — dumil laboristoj laboras en lia 
fabriko, kaj se li mortus, dumil homoj fariĝus 
senlaboraj. Vera gvidanta individuo li estas, firma 
defendbastiono kontraŭ la komunismo, social- 
ismo kaj la judoj. Tiu filo devas vivi, vi devas 
lin gardi por la vivo. Jen la tuto. Kaj nun, 
elektu!» 

Lizzie: Kiel bele vi parolas. 

Senatoro: Elektu! 

Lizzie (saltleviĝas): Kion vi volas? Jes 
ja... (Paŭzo.) Vi tute min konfuzis, mi eĉ ne 
scias, kie estas mia kapo. 

Senatoro: Rigardu en miajn okulojn, Liz- 
zie. Ĉu vi fidas je mi? 

Lizzie: Jes, sinjoro senatoro. 

Senatoro: Ŝu vi supozas pri mi, ke mi vo- 
las vin persvadi je io malbona? 

Lizzie: Ne, sinjoro senatoro. 

Senatoro: Do, subskribu! Jen mia plumo. 


La vino de l' cifonistoj 
— Ch. Baudelaire — 


Ofte, ĉe l' ruĝa lumo de la lanterno strata 
Kun ventbatata flamo kaj vitro turmentata, 
Ĉe l' kor' de l' pra-suburbo, ĉi labirinto kota, 
Kie la homoj svarmas en fermentaj' eksploda, 


Ni vidas ĉifoniston; balancas li la kapon: 
Stumblas; al muroj, kiel poeto donas frapon, 
Kaj ne zorgante pri la spionoj, liaj sklavoj, 
Elverŝas sian koron en glor-projektaj ravoj. 


Li faras ĵuron, diktas la leĝojn plej sublimajn, 
Subpremas la malicajn, relevas la viktimajn: 
Sub firmamento, kiel sub baldakeno ŝirma, 

Li miras pri l' brilego de sia virto firma. 


Jes, tiuj homoj ŝvite klopodaj por viv-teno, 
Premataj de la aĝo, muelitaj de la peno, 
Serĉantaj liujn rubojn spin-flekse, lumb-kontuze. 
Kiujn Pariz' enorma vomas el si konfuze. 


Revenas, parfumitaj de odoro de bareloj, 
Kun la kompanoj, kiuj griziĝis en kvereloj, 
Kies lipharoj kiel maljuna flago pendas. 
— Standardoj, floroj, arkoj triumfaj jam etendas. 


Al ili la solenon de sia fe-magio! 

Kaj en la surdiganta kaj luma fest-orgio 

De l' sun', fanfaroj, krioj, tambur' de regimentoj 
Alportas ili gloron al am-ebriaj gentoj! 


Tra la Homar' frivola, tiel, en flu' sen-diga 
Ruladas sian oron la vin', Paktol' blindiga, 
Ĝi kantas siajn agojn per gorĝo de la homoj, 
Kaj kiel veraj reĝoj, regnas per siaj donoj. 


Por la enlul' de V pigro, dronigo de l’ lamento 
De ĉiuj malbenitoj mortantaj en silento, 
Dio, pentante, kreis la dormon, ĉi azilon; 
La hom' aldonis Vinon, la sanktan suno-filon! 


El la franca: G. Waringhien. 
Pa a Af EE LS LLE LEL LLL lL LLE Pr PP i... `... 


Lizzie: Ĉu vi kredas, ke ŝi estos kontenta 
pri mi? 

Senatoro: Kiu? 

Lizzie: La, fratino de sinjoro senatoro. 

Senatoro: Tiel ŝi amos vin el la malprok- 
simo, kvazaŭ vi estus ŝia filino. 


— ĝi — 


Salo kaj Dipro 


Pli-malpli 


Rigardante malantaŭen, 
ni komprenas, ke ni jus 
vivis en frenezo aŭ en 
nigra centro de rebus', 
kaj sufiĉas — por difini 
sencon de l'epok-spiri — 
pensi, ke eĉ Mussolini 
antaŭnomis sin — Benit !! 
Tio estis la unua 
mensogaĵo de l sistem’, 
kaj trompado kontinua 
estis sekvo de blasfem'! 
Fine oni por evilo 
de pli longa miskompren', 
faris lin — «karabenito» 
per venĝanta karaben'! 

LI 


Oni longe restis surda 

pri l' unua helpokri' 

post terorkomenco murda 
en freneza Hitleri'. 

kaj eĉ, kiam pri fi-agoj 
ekster kadro de l' milit' 
famo venis el stalagoj, 

ĝin ni kredis — stalagmit'! 


Raymond Schwartz 


eksakse! 


Kiam Goebbels fanfaronis 
pri V-1, -2 
mi suspektis, ke li konis 

la daŭrigon de l seri”. 

Tion kredi vi ne volis, 

sed konfesu kun humil': 
Kiam li radi-parolis, 

ĉu ne estis jam V-1000??? 


kaj -3, 


Om mokis 1ídgrimace 
pri l' japanoj pro reĝim', 
kies Tenno sin aŭdace 
diris dio-sinonim'! 

Sed neniu plu ridetas, 
eĉ en klera societ', 

ĉar nun ankaŭ ni vegelas 
sub reĝimo de — diet'! 


La germanoj nun forjetas 
restojn de l’ Nazi-infekt' 

kaj disŝiras aŭ distretas 
Hitlerbildojn sen respekt’. 

Ili faras tion brue, 

kun kulima maldiskrel', 

sed — komprenis tro malfrue 
tutan sencon de «por tret'!» 


Lizzie: Eble ŝi sendos eĉ florojn? 

Senatoro: Tre povas esti. 

Lizzie: Aŭ sian portreton kun kelklinia 
subskribo? 

Senatoro: Ankaŭ tio povas okazi. 

Lizzie: Mi pendigos ĝin sur la muro. (Pa- 
uzo. Ekscilite ŝi iradas tien-reen.) Kia afero! (Re- 
paŝas al la senatoro:) Kaj se mi subskribos, kio 
okazos al la negro? 

Senatoro: Al la negro? Eh! (Li melas la 
manon sur ŝian ŝultron:) Se vi subskribos, la 
tula urbo vin fermos en la koron, La tuta urbo. 
Ciuj patrinoj. 

Lizzie: Sed... 

Senatoro: Ĉu vi opinias, ke la tuta urbo 
povas erari? Tuta urbo, kun siaj kalolikaj kaj 
protestantaj pastroj, kun siaj kuracistoj, advo- 
katoj, artistoj. urbestro, urbkonsilantoj, bonfaraj 
societoj? Ĉu vi opinias? 

Lizzie: Ne. Ne. Ne. 


Senatoro: Donu vian manon. (Li kondukas 
ŝian manon.) Estas prete. Mi dankas vin en la 
nomo de mia fratino kaj de mia kuzo, en la 
nomo de la deksepmil blankuloj de nia urbo, 
kaj en la nomo de la amerika nacio, kiun nun 
mi ĉi tie reprezentas. Vian frunton! (Li kisas 
al ŝi la frunton.) Ni iru, knaboj. (Al Lizzie:) 
Vespere mi revenos, ni havos ankoraŭ ion por 
priparoli, (Li eliras.) 

Fred (elirante): Adiaŭ, Lizzie. 

Lizzie: Adiaŭ. (La viroj eliras, ŝi restas tie 
kuntiriĝinte, poste ŝi kuras al la pordo.) Sinjoro 
Senatoro! Sinjoro Senatoro! Mi ne volas! Dis- 
ŝiru tiun paperon! Sinjoro Senatoro! (Ŝi revenas 
al la muro, mekanike ŝi prenas la har-sekig- 
ilon.) La amerika nacio! (Ŝi ekfunkciigas la apa- 
raton.) Mia sento estas, ke oni min prifriponis. 
(Furioze ŝi sekigas siajn harojn.) 


Kurteno. 


La insulkonstruantoj 


— Paulo Balkányi — 


Vizilante esperantiston apenaŭ konatan. ne 
multe funkciantan, sed honestan adepton de nia 
lingvo, mi interparolis kun li pri la problemoj 
de nia movado. Ni konsentis, ke granda for- 
lostreĉo necesas ankoraŭ, indiferenteco kaj mal- 
helpemo regas — ofte eĉ inter la esperantistoj 
mem, Precipe la ĉiutagaj zorgoj, la ekonomiaj 
cirkonstancoj, la multflanka profesia okupiteco, 
la necesaj partoprenoj en aliaj movadoj malhel- 
pas al multaj la energian partoprenon en la 
esperantista vivo. 

Jen ankaŭ vi mem ne estas videbla en la 
movado! — mi diris al li — Ĉu vi ne sentas, 
ke vi tamen. devus fari ion. Mi eĉ estas cerla, 
ke vi f aras ion, Malkaŝu al mi, kio estas via kun- 
helpo. Mi ne povas kredi, konante vin, ke vi 
ne farus ian, cĉ se nur etan laboron. 

Vi pravas, H respondis — mi estas 
konscia esperantisto kaj ne pro indiferenteco mi 
ne kunlaboras publike kaj aktive, sed — vi ja 
hone scias pro miaj familiaj kaj profesiaj 


cirkonstancoj. Mi estas sennoma soldato, inf 
aligas laŭeble al societoj, membriĝis al IEL, 
kaj mi sentas mia devo: apogi la Esperantan 
literaturon, Minimume tion devus fari ĉiu ho- 
nesla amiko de nia lingvo — kaj Esperanto tri- 
umfus 

Ĉu tio sufiĉas? mi demandi, .vere-tiun 
minimumon ĉiu povos fari, Sed eble vi troigos 
ke tiu solvos la problemon, alportos la triumfon, 
kompreneble la unuopaj personoj povas lari 
multon, sed... 

Vuskultu! 


elpreninte el sia libraro verkon, li diris: 


li interrompis min, kaj 
Jen 
kiel prezentas al ni la valoron de tia laboro la 
fama hungara romanverkisto Maŭrico Jókai. 

li montris al mi la libron, kies titolo estas 
Kaj tamen moviĝas la tero.» 

Vi scias, ke en tiu ĉi romantika epopea 
romano da la hungara reform-epoko, brava bo- 


tistmajstro reprezentas tiun «sennoman hunga- 


ron „kiu estas la bazo de la hungara kulturo 
kaj literaturo. Li parolas foje kun verkisto-poeto 
kaj diris al li la jenajn vortojn. Cetere legu vi 
mem. > 

Kaj mi legis: «Mi legis en verko de hun- 
gara scienculo, ke estas etaj bestetoj, kiuj kons- 
truas sub la maro kaj per kies laboro leviĝas 
insuloj. Mi kredas je la laboro de la etaj ko- 
roloj. En ĉio, kio estiĝis — nome en la ekflorado 
de la nacia literaturo — ankaŭ mi havas mal- 
grandan parton, elajon. sed tamen ion. Unu 
brikon, unu arbon, unu moneron. Se ie oni 
konstruas publikan instituton, unu tagon mi 
senpage laboras ĉe ĝi: se aperas nova libro, mi 
akiras ĝin, mi envicigas ĝin en mian bibliotekon 
kaj mi ĝuas ĝin: se oni devas ie doni, mi almetas 
mian dekum-pagon: se oni devas instigi homojn 
simile sensignifajn, kiel mi estas, mi ne mal- 
ŝparas la vortojn... Kaj kio estas ĉio ĉi? Etajo, 
polvero. Sed el polveroj konsistas la piramido, 
Kaj se sensignifaj homoj, similaj al mi, centoj, 
miloj, dekmiloj, eble centmiloj!? havos la saman 
ideon: el la moneroj fariĝos trezoro, el la aplaŭ- 
doj triumfo, el la literoj libro, el la libroj bib- 
lioteko, el la popolo nacio!» 

Kaj el Esperanto tutmonda, literatura kaj 
kultura lingvo!» mi aldonis kaj komprene pre- 


mis lian simplan, amikan, varman manon. 


JUNA SINJORINO 


— KAROLO PIĈ — 


Jes, ĉiutage ŝin rigardi 
kaj vidi ŝin en lana vesto, 
kaj. senefike, vane ardi 
pri ŝi kaj ĉiu ŝia gesto... 


Jes. ĉiulage ŝin okuli 

kaj stulte sub rigardo ŝia 
degeli, ektremadi, bruli 
sen ĝojo kaj espero ĉia, 


kaj velki kiel postaŭ'tuno 
sub peza ŝarĝo de l' deziro, 
kaj scu, ke dum ĉiu nuno 
ŝin havas la alia viro... 


LIDIA ZAMENHOF 


Ya Bahá-u' l-Abhá! Cu estas iu foriganto 
de malfacilajoj krom Dio! Diru, Laüdoj estu 
al Dio! Li estas Dio! Ciuj estas Liaj servantoj 
kaj ĉiuj estas kreitaj laŭ Lia ordono. 

Tio eble estis la ĝoja rekantajo, kiu sono- 
ris en la koro kaj animo de Lidia Zamenhof 
dum ŝiaj lastaj horoj surteraj. Eble ŝi sciis, ke 
la momento de morto rapide alproksimiĝas. Fer- 
vora en ŝia kredo kaj neŝanceliĝa en ŝia kuraĝo, 
dum nepriskribeblaj suferadoj kaj persekutoj 
venka, ŝia spirito flugis al sia ĉiama hejmo. 

La plej juna el tri infanoj, Lidia Zamen- 
hof naskiĝis en Varsovio, Polujo, la 29-an de 
Januaro, 1904, Ŝiaj gepatroj eslis liberpensaj 
judoj, kaj ili donis al siaj filo kaj filinoj bonajn 
edukadojn, Adam Zamenhof fariĝis la plej el- 
stara okulspecialisto de tiu urbo; Zofia estis 
kuracistino; kaj Lidia ricevis sian diplomon 
LL. M, de la universilato de Varsovio. 

Estis neeviteble, ke Lidia Zamenhof estu 
idealistino. Amo al la tuta homaro trapenetris 
la atmosferon de la Zamenhofa malluksa hejmo, 
kaj kune la gepatroj edukis la infanojn en la 
spirito de mondunueco kaj frateco. Estis komp- 
renebla rezulto, ke, kiam ŝi ricevis sian diplomon 
LL. M, en 1925, Lidia decidis ne praktiki la 
juron, sed dediĉi sian tempon al la disvastigo kaj 
instruado de Esperanto. Kiel rajtigita instru- 
istino de la Internacia Cseh-Instituto de Espe- 
anto en Hago, ŝi vojagis kaj instruis en multaj 
landoj de Eŭropo. Ŝi fariĝis la plej ŝatata 
instruistino de la Instituto, krom Pastro Cseh, 
gia fondinto. En Francujo, kie ŝi pasigis multan 
lempon, oni ameme nomis ŝin «Diino. 

Estis pere de Martha Root, la flama Mano 
de la Afero de Dio, ke Lidia Zamenhof venis 
en la gregejon de Baha'u'llah. En Aprilo, 1926, 
f-ino Root estis la oficiala reprezentantino de 
la Bahaanoj ĉe la starigo de monumento sur la 
tombon de D-ro Zamenhof en Varsovio. Estas 
tie, ke Lidia diris al ŝi, «Ŝajnas al mi, ke Esper- 
anto estas nur lernejo, en kiu estontaj Bahaanoj 
edukas sin, La Bahaa Movado estas antaŭen- 
paŝo, ĝi estas pli vasta. 

En la urbo Edinburgo, kie Abdu'l-Baha 
faris Sian klasikan prelegon antaŭ la esperent- 


istoj, Lidia Zamenhof ĉeestis sian unuan Ba- 
haan kunvenon kiel kredantino. De tiam sia 
vivo estis dediĉita al duobla celo — disvastigadi 
la Revelacion de Baha-u'llah, kaj instrui Esper- 
anton. 

Post ŝia aliĝo al la Behaa Kredo, maltrank- 
vilajoj komenciĝis por Lidia. Kulpigita de kel- 
kaj parencoj kiel «perfidantino» de la hebrea 
regilio, ŝi estis insultita kaj persekuti'a pro sia 
kredo je la Diunueco kaj la homfra'eco. Tamen 
ŝi reslis konstanta kaj firma anlaŭ ĉiu kontraŭ- 
slaro, kaj ŝia fervoro kaj ardeco pliiĝis dum 1a 
tempopaso. 

Dio korfavore donacis al Lidia multajn ta- 
lentojn. Ŝia magneta ĉarmo estis senegala, $i 
estis denaska instruistino kaj pre'egis'ino, kaj 
ŝia kapableco kiel tradukistino estis nesuper- 
ebla. Frue en sia kariero ŝi esperantigis la kon- 
alan verkon de Sienkiewicz, «Quo Vadis?», -Iri- 
diono;n de la klasika pola aŭtoro Krasinski 
kaj kelkajn novelojn de B. Prus. Kiam ŝi al- 
prenis la religion de Bahá'u'lláh, ŝi dediĉis siajn 
talentojn entute al la Bahaa Afero. Multaj el 
ŝiaj inspiraj artikoloj estis publikigitaj en Esper- 
antaj kaj anglalingvaj gazetoj tutmondaj. $i 
tradukis en la polan lingvon la librojn: «Bahá'u'l- 
lah kaj la Nova Epoko» kaj «Kaŝitaj Vortoj». 

En 1937, laŭ peto de Shoghi Effendi, la 
Nacia Spirita Konsilantaro de Usono kaj Kanado 
invilis Lidian Zamenhof viziti Usonon, Ŝi alvenis 
la 29-an de Septembro, kaj la 2-an de Oktobro 
ŝi komencis sian unuan Esperanto-klason en 
Ameriko. En kunlaboro kun la Esperanto-Asocio 
de Nord-Ameriko, ŝi kondukis Cseh-metodajn 
kursojn en la jenaj urboj New-York, Philadel- 
phia, Detroit, Lima, Eliot, Cleveland. 

Ŝi ankaŭ preligis per radio, kaj antaŭ kun- 
venoj en kolegioj, preĝejoj, kaj aliaj kulturaj 
kaj sociaj grupoj, en la jenaj lokoj: Baltimore, 
Washington, Ann Arbor, Roseville, Marysville, 
Flint, Chicago, Urbana, Maywood, kaj Boston. 

Entute ŝi persone interrilatis kun ĉirkaŭ 
1500 personoj dum sia mallonga resto en Usono. 
Tiamaniere estis farilaj multe pli da kontaktoj 
por la Kredo de Bahá’u’lláh. Unu el la elstaraj 
rezultoj de ŝia vizito estis, ke amerika Baha- 


anino entreprenis la Esperantan trad-kon de 
«Dawn-Breakres» (Herooj de la Nova Tagiĝo). 

Vivi konstante antaŭ la publiko estis sin- 
ofero por Lidia Zamenhof, ĉar ŝi estis sinretir- 
ema, kaj amis esti sola, Ŝia vizaĝo en ripozo 
portis tiun esprimon de malĝojo, kiu fariĝis eco 
de la izraelida vizaĝo dum jarcentoj de perse- 
kultado. Sed kiam estis menciita la nomo de Ba- 
há'u'ullàh, aŭ la nomo de la lingvo elpensita 
de ŝia patro, kvazaŭ mirakle ŝia tuta personeco 
aliiĝis: kun brilantaj okuloj kaj vibra voĉo ŝi 
komencis diskutojn aŭ rakontis pri siaj traviv- 
ajoj en sia agadkampo. 

La 28-an de Novembro 1938, Lidia Za- 
menhof reiris en sian patrujon. Minacis la ek- 
mililo, kaj ŝia amema koro sopiris esti kun siaj 
gefratoj en horo de malfacilo. 

En sia lasta letero, datumita la 18-an de 
aŭgusto 1939, Lidia Zamenhof priskribis siajn 
planojn ĉeesti la Naŭan Esperanto-Kongreson 
de Lwow en Septembro, kaj poste iri en Neder- 
landon dum kelkaj semajnoj, Nek la Kongreso, 
nek la vojaĝo iam okazis, ĉar Polujo es!is invad- 
ita du lagojn post ricevo de la letero. Post tio, 
nur nerekle ni povis aŭdi, de ŝi, spite de penoj 
de la Internacia Ruĝa Kruco. Unue ŝi kaj ŝia 
familio, kune kun ĉiuj aliaj judoj de Varsovio, 
estis amasigitaj en la hebreejon. En 1942, la 
familo Zamenhof estis kondukita al koncentr- 
ejo. Antaŭ ĉi tio, ĉiuj profesiaj judoj de Varsovio 
estis mortpafitaj. Inter ili estis ŝia frato, d-ro 
Adam Zamenhof, En Aŭgusto 1944 d-ino Zofia 
Zamenhof estis mortpafita. Kelkajn tagojn pos- 
te, precize dekok jarojn post kiam ŝi ĉeestis 
sian unuan Bahaan kunvenon, Lidia Zamenhof, 
kune kun multaj aliaj judoj, estis cindrigita en 
la juda mortigejo en Treblinka, proksime al 
Varsovio. 

Ĝis la fino de sia vivo Lidia Zamenhof res- 
tis heroino, ĉiam pensema pri la bonfarto kaj 
sekureco de aliaj. Kiam evidentiĝis, ke pereos 
la enloĝantoj de la hebreejo, la nejudaj gees- 
perantistoj de Varsovio proksimiĝis al ŝi kun 
proponoj kaŝi ŝin de la invadintoj. Ŝi rifuzis, ĉar 
ŝi deziris resti kun sia familio. Krome, ŝi diris: 
perforta morto estas la puno por tiuj, kiuj kaŝas 
judojn, kaj ŝi ne volus endanĝerigi la vivojn de 
siaj amataj esperantistaj geamikoj. Tiamaniere 
ŝi mortis, 

Pri ŝia trofrua kaj tragedia morto pastro 
Andreo Cseh skribis, la 7-an de Februaro 1946: 


MOZART INTER LA ARBOJ 


— L. TARKONY — 


La ĝarden' eksilentas 
la aero 

de l' somervespero 
gustas miele, 
ekatentas 

la amaso milorele, 


Nun ekŝvebas sur fragilaj papili-flugiloj 
la vitro-voĉo de l' violono. 
Haltas la spiroj. 


Ho, la milsopira homo! 


Estas ĉi tie belaj, estas ĉi tie turpaj 

kaj gajaj kaj tristaj kaj bonaj kaj kulpaj, 
paroj amantaj, amikaj, 

patroj kun filoj, soluloj stoikaj, 

homoj kurbŝultraj 

pro zorgoj multaj 

kaj animoj sapvezikaj, 

koroj, kiujn cindrigis la flamo 

de malespera amo, 

oreloj junaj, kiuj ĉe l'pordo de I'mirakloj embuskas, 
animoj, en kiuj mortantaj sunoj krepuskas, 


La violono kun arĝentaj sonoroj 
inter la arboj tuŝas al koroj 

kaj de kor' al koro, de arbo al arbo 
flugas la voĉo mirakla de l' harpo. 


Ho milkapa, unukora amaso! 

kiel sonore parolas via muto, 

kiel sankta estas via ekstazo 

en tiu ĉi bela, unika minulo! 

PEEL LLE Pri Pr Pra Lre Pri PP Pris 


«Ho, nia kompatinda, kara Lidia! Laü in- 
formoj, ricevitaj, ŝi havis teruran morton. Kiel 
Dio iam punos la kulpulojn? Ilia krimo vere 
superas ĉiun ĝisnunan konatan mezuron,» 

Kiam 'ni memoras la sinoferon, la persis- 
ton, la sindonon kaj ameman servadon de Lidia 
Zamenhof en ŝiaj fervoregaj kaj senlacaj „penoj 
en la Vojo de Dio, ni povas nur pensi pri la 
vortoj revelaciitaj de Bahá'u'lláh: 

«Benita estas tiu, kiu direktis sin al Vi, 
kaj rapidis atingi la Fonton de la lumoj de Via 
vizaĝo.» Roan U. Orloff. 


= 85 s 


Izrael Lejzerowicz 


Georgo Verda 


Kiam mi pense profundiĝas en la pasint- 
econ de la Esperanta movado, kaj revokas aniaŭ 
miaj spiiilaj okuloj la bildojn de tiuj, kun kiuj 
mi kunlaboris aŭ batalis por nia komuna afero, 
inter la karaj portretoj, paliĝintaj jam pro la 
jaroj kaj travivajoj, frunte elŝoviĝas la ĉirkaŭita 
de ia brila nimbo tiu de Izrael Lejzerowicz. 

Ni konatiĝis antaŭ mullaj jaroj en iu kon- 
ferenco de pollandaj esperantistoj. De tiu tempo 
nin ligis vera amikeco, kreskanta kun jaroj, Mi 
memoras longajn d'skutojn kun li pri la estont- 
eco de nia movado ie en kafejo aŭ dum noktaj 
promenadoj sur stratoj de Varsovio. Kaj se ha- 
zarde aŭ dum kongreso aŭ konferenco ĉeeslis 
ankaŭ samideano Jakub Ŝapiro (Joŝo) tiam niaj 
babiladoj, diskutoj, rememoroj daŭris ĝis la mal- 
frua horo, 

Lejzerowicz estis organe kun'igita kun la 
Esperanta movado. Li ne nur alle ŝatis la prak- 
tikan valoron de Esperanto, sed sciis kompreni 
ankaŭ ĝian animon — la ideon. Li jam de longe 
komprenis, ke neŭtraleco, kie hitlerano kaj de- 
mokrato fosus la komunan sulkon, estas absurda, 
Mi bone memoras, kiam en la Tutpollanda Espe- 
ranta Kongreso en jaro 1933, okazinta en la 
varsovia urbdomo, li arde pruvis en la diskuto 
pri la kongreso okazonta en Kolonjo, ke hitler- 
ismo estas malamiko de Esperanto kaj neniaj 
artifikajoj de la germanaj esperantistoj helpos 
kontraŭ tio. Evidentiĝis, ke li estis prava! 

Brila oratoro, eminenta publicislo, talenta 
jurnalisto, li konsekvence pledis por la demokrat- 
igo de nia movado, kies fidela apostolo li estis. 

Venis la milito. Germanaj trupoj estis okup- 
ontaj la urbon Lodz, kie Lejzerowicz logis. Li 
kun sia familio rifuĝis en Varsovion Survoje lin 
kaj multajn aliajn fuĝintojn la germanoj prenis 
en iun tendaron aŭ koncentrejon apud Krakovo. 
Tie li pasigis kelkajn monatojn, sed de tie li 
sukcesis sin savi. 


En la varsovia geto, ĉirkaŭata de altaj mu- 
roj kun pikdrato, kaj severe gardata, kie ĉiutage 
mortis pro ma!sato kaj malsano centoj da homoj, 
li ne perdis sian optimismon, 

Mi memoras la konspiracian Zamenhof- 
festelon, kiun ankaŭ li parloprenis. Lia parolado, 
kiel kutime, estis impresa, profundsenta, malgraŭ 
ĉio li kredis la triumfon de Homo, ke venkos la 
historia justeco, i 

Li neniam ĉesis esti esperantisto. En la 
teruraj kondiĉoj de geto li komencis traduki 
Esperanten la romantikan poemon «Konrad Wal- 
lenrod; de la nacia pola poeto Adamo Mic- 
kiewizc. 

Li verkis ankaŭ romanon en la juda lingvo 
(la titolon bedaŭrinde mi forgesis) pri la judi 
familio antaŭ kaj dum la milito (vivo en Lodz kaj 
varsovia geto). 

Lastan fojon mi renkontiĝis kun Lejzero- 
wicz sur strato, kiam la germanoj komencis sian 
homĉasadon dum la unua likvido de la varsovia 
geto, en julio-aŭgusto 1942. Li diris al mi, ke 
li aliĝis kiel laboristo al ia germana entrepreno. 
Poste mi hazarde eksciis, ke la germanaj ban- 
ditoj trenis lian filineton, edzinon kaj lin, ĉiun 
aparte, en vagonarojn, direktilajn al la murdejo 
Treblinki, kie dek gaskameroj senĉese gasumis 
milionojn da homoj. 

La neforgesebla amiko Lejzerowicz dividis 
la teruran sorton de milionoj da viktimoj el la 
juda popolo, kies bona lilo li &am estis. 

Isaj Dratwer 


FIO, belas wy! 


Abunde sentis mi la sortovipojn 

En mia viv', kaj rare ridis mi. 

Tro ofte dornoj koron pikis, lipojn 
Kurbigis la dolora konvulsi", 


Malriĉis flore mia primavero, 
Dezerte sekas la somera nun', 

Kaj ĉu post ĉio restas eĉ espero, 

Ke sukajn fruktojn portos la aŭlun'? 


Kaj tamen al mi karas miaj tagoj, 
Kaj time pensas mi pri P nepra fin’. 
Ho, estas dolĉ' en plej turmentaj plagoj! 
Ho, belas viv', mi arde amas ĝin! 
Bojidar Vanĉik 


EMBA: EN EKZILO 


Originalaj poemoj. 60 paĝoj. Eldonis Lite- 
ratura Mondo.) 

La aŭtoro de Maria kaj la Grupo prezentas 
ĉi tie siajn lirikajn poemojn. Kaj ni devas kon- 
slati, ke la lirikisto neniom postrestas al la ro- 
manverkisto. Emba estas vera lirikisto: en siaj 
versoj li konfesas sian vivon. Ĉi tiu vivo ekfloris 
en malriĉa ĉirkaŭaĵo, tamen bela en la okuloj 
de la infano: 


«Tre malvastis tiam mia mondo, 
Staris la kastel' en ĝia mez', 

Ĝi finiĝis trans la kamp' ĉe monto 
Kie bovoj kuŝis dum tagmez'. 


Ĉio estis bela, eĉ kabano 

Trans la ombra parko de l’ kastel’, 
El kabanfenestro, mi, infano, 
Mire gapis al vespera stel’. 


Ŝajne vivis mi en mondo paca, 
Nur pri tio miris sen kompren', 
Kial sur vizaĝ' de l' patro laca 
Sidas ĉiam muta malseren'?» 


Aŭ pri la hejmaj zorgoj: 


«Sed kiam venis la mateno, 
Simile al grandega sorg', 

El sola trunko kun mil branĉoj, 
Denove kreskis, jen, la zorg'.» 


Kaj kiel naiva kaj ĉarma estas la pripentro 
de la unua amo, kiu aperas la okulojn por ekvidi 
la belecon de la kampaj kaj knabinaj floroj: 


«En radioj 

De la sunsubir' 

Sur herbeja verd' senfina 
Dum fabelo de l' zefir' 
Sur floroj promenis 

La eta Katerina. 


Ruĝe flamis 

Larĝa nubo-rand', 
Ruzrubanda bant 

Ardis mont' en fora fono; 
Mirakle flirtetis 

Ce ŝia blanka zono.: 


kaj la melankolia fino, la 
ADIAŬO 


Kiam mi revenos, 
Jam nebulos la aŭtun', 
Super flavaj kampoj 
Palos la langvora sun', 


Sed en niaj koroj 

Eble ĉe l' renkonta hor' 
Ree ekburgonos 

Ĉiu forvelkinta flor'. 


Sed ŝanĝiĝas la bildo, la ciklo «En Ekzilo» 
komenciĝas per klasike konciza pripentro de la 
teda, griza ĉiutago de la vivo: 


TAGO EL MIA VIVO 
Dum nokto: miloj da kandeloj, 


Sopiraj sonĝoj... s'eloj... steloj... 
Matene: kuro post Fortuno, 
Esperoj novaj — nova suno. 


Kaj tage: ŝvito... vana ago; 
Trompiĝoj novaj — nova tago. 


Jen mortis nova vivespero, 
Mi sidas stulte en vespero. 


La poemo «Mia Patrino» per tragika simplo 
pripentras la patrinon, kiun rompis kaj kadukigis 
la laboro kaj la mizero. Kortuŝe ekveas la poeto: 

«Ho, mi volus tutan mondon 
Per giganta sku' detrui, 


Por ankoraŭ unu fojon 
Ŝian sunan ridon ĝui.» 


La «Eterna Lulkanto» priploras la morton 
de lia fileto en neforgeseble belaj, simplaj versoj : 


«Jam pli bone por vi 
En la prasilent' 
Poreterne dormi 
Pace en kontent', 
Sen malsato, 
Sortobato... 
En la tomb'-lulilo, 
En trankvilo, 
Sub la floroj, 
For de ploroj 
Dormu kara, mia filo!» 


Eta ĉefverko estas La Kanto de la Violo, 
kiu alportas la printempon kaj amon al lia koro 
pos! la lorga, frosta vintro kaj kiu dum la kisado 
de la aliaj devas fini sian mallongan vivon per 
velkado ensola. 

La socialisto ekparolas en la spitaj, opti- 
mismaj, luktopretaj strofoj de «En nokta horo»: 

«En prema nigra nokta horo 

Eê morton spitas mia koro, 

Dum sankta fajro flamojn plektas, 
La lastajn fortojn mi kolektas: 
Atendas mi en vest-ĉifonoj 

La Majon de la milionoj!» 


La aŭtuno de la naturo kaj la aŭtuna grizo 
de la ĉirkaŭanta mondo premas la pceion en la 
poemo «Al la hirundo» kaj atendas la prin- 
tempan revenon de la birdo por flugi kun ĝi 
de la tero barbara al la ĉielo senbara, kie 


«Esperflamoj en mi brulos, 
Kaj sen limo kaj sen temp' 
Min per sankta trompo lulos 
La mensogo de l' printemp'!» 


«Demando», «Antaŭ la spegulo», «Majo» 
jen elegie, jen negante, luktante temas pri la for- 
paso de la juneco. 

En la tria kaj lasta ciklo «Al nova Majo» 
kun ĉiam pli kaj pli reliefiĝaj konturoj prezent- 
igas antaŭ ni la socialista poeto. Ni pensu nur 
pri la humoraj-sarkasmaj strofoj de «Sur la 
granda paŝtejo» aŭ la kompate kunsentaj versoj 
de «Al la knabino kun pala vizaĝo», aŭ ni me- 
moru la amaran, brutale sinceran poemon «Al 
pluvego» : 


«Ne vera uragan' vi estas, 

Nur sensignifa gut' por tero... 
Vi vane lavas for la polvon, 

Se restas plu mizero. 


For vin! kaj venu kataklismo, 
Ĝi faru la teruran draŝon, 
Forlavu kun la polv' mizeron, 
La ĉefan malpuraĵon!» 


Ni adiaŭu la volumon de Emba per la 
poemo «La amatoj de l' stelo», yerkita per po- 
tenca fantazio kaj, en la tempo de la aperigo. 
per neĉiutaga aŭdaco: 


Kun ĉiuj mil doloroj de l’ tnfero 
Baraktas ni en marĉoj de la tero: 
Piedojn akre tranĉas fera bol', 
Kaj ŝultre mil malbenoj premas 
Nin al la senmezura kol'. 


Ĉi koton ni eterne knedas, plugas, 
En altojn nur la kaŝaj pensoj flugas, 
Sed tra milionmejla noktmalhel. 

Ja lamen, tamen serĉas nin, terbulojn, 
El sia alta tron’ la stel’. 


Ludoviko Turkony 


La vesperkrepusko 
— Ch. Baudelaire — 


Jen la vespero ĉarma, amiko de l’ krimulo; 
Komplice ĝi alvenas, lup-paŝe, La ĉielmuro 
Fermiĝas malrapide kiel alkov' giganta, 

La homo senpacienca ŝanĝiĝas best' rabanta. 


Vesper', vesper' aminda, deziro kaj allogo 
De ĉiu, kies brakoj asertus sen mensogo: 
Hodiaŭ ni laboris! — Ja kvieton vi alportas 
Al la spiritoj, kiujn dolor' sovaĝa mordas, 
Al sciencul' obstina, pezfrunta de medito, 
Al laborist' lac-kurba, kiun atendas lito. 


En la aer’ demonoj venenaj, dormo-lacaj 
Dume vekiĝas peze, kiel vendistoj placaj, 
Frapiĝas fluge al la tegmentoj, ŝutro-latoj, 
Laŭ ventoturmentaj lamplumoj, en la stratoj, 
Jen, jam la Prostituo ekbrulas kaj alarme, 
Kiel la formikejo, apertas pordojn svarme; 
Ĝi, embuskante ĉie, glitas sur voj' sekreta, 
Kiel la malamiko inside pugni preta; 

Ĝi tiel moviĝadas en kota urb-interno, 

Kiel en hom-intestoj la manĝo-raba vermo. 
Aŭdiĝas jam kraketoj el kuirej-fenestroj, 
Murmuro de teatroj, jelpado de orkestroj; 
Drinkejojn, kie estas kartludoj la ĉefdistroj, 
Plenigas gekomplicoj: putinoj kaj trompistoj, 
Ŝtelistoj, ne sciantaj ripozi kaj trankvili, 
Komencos baldaŭ sian laboron, ankaŭ ili, 
Kaj pordojn, kasojn milde perfortos jam, por festi 
Kelktagan vivon gloran, kaj l’ amatinojn vesti. 


Animo, enpensiĝu en lia grava horo, 

Kaj la orelojn fermu de ĉi muĝanta ĥoro, 

Ja ĉe la malsanuloj nun la dolor’ kulminas! 

La Nokt' obskura ilin gorĝpremas; ili finas 
Deslinon sian, marŝas al la komuna tombo; 
Plenigas hospitalojn per ĝemoj. Granda nombro 
Ne iros plu por serĉo de sia sup' aroma 

Apud anim’ amala, ĉe vesperfajro doma. 


Plejparto ja, neniam konante, preterdrivis 
La dolĉon de la hejmo, kaj eĉ neniam vivis! 


El la franca: K. Kalocsay 

RECENZO 


LUD. KOKENY: POPULAR \ 
LERNOLIBRO DE ESPERANTO. 
(Internacia gramaliko por komen- 
canloj. Eld: Mondo, 
1017. 230x14.5 cm. 64 p. Prezo: 
ojo USA dolaro ~ sendkostoj.) 

Tradukmetoda lernolibro, t. c. 
libro, kies ekirpunkto estas la na- 


Literatura 


cia lingvo de la studanto, kaj lia 
libro en nura Esperanto! Ĉu tio 
ne estis kontraŭdiro, oni deman- 
das sin mem antaŭ ol oni ko- 
mencus lezi la libron. Sed ekleg- 
ante ĝin, oni venas al la mallon- 
gaj legaĵoj (kiuj kun multaj de- 
mandoj donis la materialon de la 
libro), kaj subit» oni bonhumor- 
iĝas pro la sereniga kaj ironia 
maniero de la aŭtoro. Jen frazoj 
el la unuaj legaĵoj. «La akro- 
bato, la bankdirektoro, la futbal- 
isto, la pilolo kaj la ŝoforo estas 
homoj. Ankaŭ la ministro estas 
Cu ankaŭ en 
Kaj jen 
klariĝas la esenco de la libro kaj 
kune kun la praktikaj temoj kaj 


homo. Aŭ alia: 


domoj loĝas azenoj? 


vortoj oni pli kaj pli ĝuas la ag- 
rablan kaj facilan manieron de 
la aŭtoro, kiu en la kadro de ler- 
nolibro prezentas iaspecan sorĉ- 
adon: la lernantoj liberiĝas de la 
komplekso de komencanta malpli- 
valoro, ĉar la aŭtoro donas tiajn 
legaĵojn, kiuj efektive kreskas 
grave super la kutiman kaj sen- 
personan ŝublonon de la lernolib- 
roj, legaĵojn, esprimitajn tamen 
precize per la disponeblaj rime- 
doj, Estas multaj karakterizaj ek- 
zemploj, sed imi citas nur frag- 
mentojn el la brila ĉapitreto: Kial 
ni vivss?... La celo de la vivo 
cslas malnova problemo. Kial flo- 
ras la floro en la florĝardeno? 
Kial flugas la birdo kaj ne la 
elefanto? ... Kial demandi, se oni 


ne povas respondi? Kial paroli 


kun komoj, kiuj ne ŝatas nin? ... 
Kial volas loĝi vilaĝano en urbo? 
Kaj kial urbano ne estas kontenta 
en urbo? Kial oni konstruas, se 
aliaj detruas? ... Kial etos jun- 
uloj maljunaj? Kial estos belaj 
virinoj post jaroj malbelaj? Kaj 
fine kial vivi, se ni devas morti? 
La respondo ...: ĉar vi devas ek- 
zerci la gramatikajn formojn de 
la Esperanta lingvo.» 

Kiel lernolibro por komencan- 
toj, t e. kiel sola instruilo la 
libro de Kokeny estas nur tiam 
imagebla, se la kurso havas instru- 
iston, kiu suverene regas la arton 
de la instruado. Tio speciale vali- 
das, ĉar la libro laŭ sia strukturo 
ne povas konsideri la diversajn 
kaj por ĉiu lingvoleritorio dife- 
rencajn malfacilajojn. Sed la ker- 
no de la afero estas, ke tiu ĉi lib- 
reto kun sia praktika vortmate- 
rialo, e'ezanta kaj sprita prezent- 
ado, kun klera sentigo de ia ag- 
rabla persona -kokteligo. de opti- 
misto-pesimisto, karakterizanta la 
verkiston, estas ideala akompan- 
anto de komencaj kursoj, aŭ eĉ 
pli utile resumilo fine de la ko- 
menca kurso, kiam oni bezonas 
ĝuste tiun ĉi libron, Oni apenaŭ 
povus trovi por tiu celo pli kon- 
venan helpilon, aŭ ke pli klare 
esprimu min: pli intelizentan. 
Anst. ka- 


kaduo, bazeno, randevuo estus pli 


Kelkaj rimarketoj: 


rekomendinde uzi la formojn tro- 
veblajn en la Pl. V. kakatuo, ba- 
seno, rendevuo. Studento laŭ la 
suma fonto signifas lernanton en 
supera lernejo, :ed la aŭtoro uzas 
la vorton en alia senco. Garajo 
estas rekomendinda neologismo. 
Retikulo ne 


konebla 


estas internacie re- 


vorto. (Valizeto, eventu- 
ale: maunpoŝo, la lasta tamen iom 
groteska solvo.) Festeno ne estas 
soleno, kiel la aŭtoro kaj kun li 
multaj alaj uzas la vorton, sed 

abunda festa mango... La vorto 
fruktujo (fruktarbo) ne estas pre- 
zentinda eĉ al komencantoj. Kelk- 
loke la uzo de sur estus anstataŭ- 
enda per cn: en aeroplano, en 
en la 
dua etaĝo.) la amuza pensglito 
estas trovebla sur la p. »9.: Oni 


aütomobilo, en koridoro, 


diras, ke en la mezepoko vivis 
multaj maljunaj kaj malbelaj vir- 
inoj, kiuj flugis sur cevaloj. Se 
mi ne eraras, temas prefere pri 
balailoj. 

Resumo: ideala legolibro post 
(kaj dum) komenesj kursoj. 


F. Szilágyi 


LA MISTERO DE MARIA de 
la Beata Louis-Marie Grignion de 
Montfort. El la franca originalo 
tradukis Frater Maria Wigbertus 
van Zon L. K. Eldono de «Mariaj 
Verkoj» de la Patroj Montfort- 
anaj, Oirschot (Nederlando). 61 
paga kajereto kun kovrilo. Prezo 
ne montrita. 

Bonstila, komprenebla verketo, 
certe interesa por ĉiuj katolikoj, 
kiuj volas legi honorkanton pri 
Maria kaj lerni la piecon, per kio 
oni povas doni sin tutege, kiel 
sklavon, al Maria, per ŝi al Je- 
suo.» La religian valoron de la 
verkelo montras, ke ĝi aperis jam 
en 24 lingvoj, do Esperanto estas 
la 25-a lingvo pri la mistero «kiel 
Maria formas Jesuon ea ni» kaj 
kiel oni povas ĝui«la dolĉan ĉe- 
eston de la S-ta Virgulino en via 
interno.» La verketon varme re- 
komendas ekleziaj estroj, kardina- 
loj, papoj. Kelkaj preseraroj estas 
korektotaj. Eble teo'ozgoj trovos 
necesajn la uzilajn neologismojn 
(mortifiki: bridi siajn pasiojn, pe- 
ko mort:la: p ko grava, mortiga; 
peko veniala: peko ĉiutaga, mal- 
granda). La belaspekta kajereto 
certe ne manku el la libraro de 


pia katoliko. P. B. 


SPEGULO HOMARANA por 
koroj maljunaj kaj junuloj de J. 
H. Erkko. Tradukis kaj eldonis 
Vilho Setälä. Onnentie 23., Hel- 
sinki-Kä, Finnlando. E peranto- 
Instituto de Finnlando. 32 paĝa 
kajero kun bela kovrilo, bona pa- 
pero, desegnoj de Akseli Gallen- 
Kalleta, Prezo 28 mk. (1.90 ste- 
loj.) i 
Kun ĝojo kaj arla ĝuo ni ko- 
natiĝas per tiu ĉi modela eldono 
— vspereble la unua de pluaj si- 
milaj — kun finna poeto kaj 
idealisma batalanto, kies vortaj 
majstre interpretitaj de la «redon- 
anto, vk»s, inspiras kaj instruas 
ĉiujn progresemajn homojn, al 
kia ajn nacio li aŭ ŝi apartenu. 
«Serĉu la veron de l' vivo!» vo- 
kas Erkko. «Serĉu la 
bonon; La socion 
«Leĝon popolan defendu», «Cel- 
adu al tuthoma respubliko» jen 
frazoj skribitaj antaŭ jardekoj de 
la en 1906 mortinta batalanto por 
la homaj rajtoj, sonas tute freŝe 
por ni ankaŭ hodiaŭ! «Sankta estu 
la pureco kaj amata la sobreco» 
diras la abstineca voĉo. Kiel eĥo 


komunan 
suprenlevu» 


de instruoj de Jesuo ni legas: 
«Malfortulon vi subtenu, Malbon- 
sortan vi konsolu», «Sekvu gvidon 
de la koro En la krizoj de la sor- 
to». Kaj ankaŭ por ni esperantis- 
toj la instruo: «Amu la patrinan 
lingvon», «Serĉu en komuna ling- 
vo la animon de l' homaro.» 

La senkatena traduko estas bo- 
ne komprenebla, Iomete ĝenas, ke 
anstataŭ «de l'» Setili uzas «del» 
kaj sen apostrofo, kio mankas an- 
kaŭ ĉe la vorto «cel». Taŭga libr- 
eto por donaceto kaj por propra 
ĝuo. P. B. 


PREMIAJ ROMANETOJ. El- 
donita de The Esperanto Publi- 
shing Co. Ltd. 95 paĝoj. 

33 rakontetoj (la titolo «ro- 
maneto: estas eraro), kiujn la el- 


donisto elektis kaj premiis el ra- 
kontetoj senditaj al konkurso. La 
celo de la libro evidento estas doni 
interesan, simplan lefgajon al nov- 
bakitaj esp-istoj. Ili plejparte ne 
superas la diletantan nivelon de 
la «memperfektigaj rondoj», ta- 
men la Krizo de Robert Mackay 
kaj La Politikisto de 
Minc superas la aliajn, ili rivelas 


Henryck 


nekonstesteblan talenton al verk- 
ado. Menciindaj estas ankoraŭ La 
Maŝino de L. G, Horsefield, La 
Rakonto de Onklo de Chzrles T. 
Collins, La Leono, kiu bleketis de 
Margaret E. Rose, Tri Vulturoj 
de W. H. Julian, La Marviroj de 
Peter Clissold, 

Konsidere je la celo de la libro, 
senriproéa lingvo estus nepra pos- 
iulajo. Bedaürinde koncerne tion, 
mi havas seriozajn riproĉojn. Jen 
kelkaj: sur p. 8.: «Sed kelkfoje 
oni ne povis tiel certa» (ne povis 
esti tiel certa). Sur p. 10.: «Per 
unu mano ŝi tenis unu de sia 
edzo» (unu manon de sia edzo). 
Sur la sama p.: “Kelkfoje, kva- 
zaŭ ŝi timis, ke ŝiaj penoj mal- 
(Kelkfoje, 
timante, ke. ..). Sur p. 11: «Liaj 


sukcesos ...» kvazaŭ 
okuloj estis malsekaj. Miaj an- 
kaŭ.» (Ankaŭ la miaj). Sur p. 
17.: «multe de» (multe da). Sur 
p. 26.: «Li ankaŭ estas homo» 
(Ankaŭ li estas homo). Sur p. 
33.: «li kurbis siajn ŝultrojn» 
(li kurbigis). Sur p. 43.: «stelo, 
kio» (stelo, kiu). Sur la sama p.: 
«Kiam la profesoro finigis» (fi- 
nis). Sur p. 45.: «kapti la etan 
muson, dum li rapidkuris» (dum 
ĝi rapide kuris). Sur sama p.: 
«Birdoj estas inteligentaj kreitoj» 
(kreitaĵoj). Sur p. 47.: «Kaj li 
solenpaŝis for inter la arboj» (kaj 
li forpaŝis solene inter la arboj). 
Sur p. 49.: «Hans Schwache po- 
sedis grandegan sciadon pri la de- 
zerto» (scion). Sur sama p.: «la 

lucerno kion» (la lucerno, kiun). 
Sur suma p.: «en la terura mal- 
lumeco» (mallumo). Sur p. 61.: 
«bonamikoj» (bonaj amikoj). Sur 
p. 66.: «Fine la venkitaj Aŭstroj 
forkuris, sekvataj de Francoj kaj 
Sardinioj.» Mi ne kredas, ke la 
tuta insulo Sardinio (eĉ en plur- 
nombro!) sekvis la aŭstrojn, ver- 
ŝajne nur la sardinianoj. Kaj kial 
la majuskloj? Sur p. 69.: «muzi- 
kon kion» (kiun). Sur p. 70-: 
«maljunan Crag'n», ĉu elparol- 
ebla? eble «maljunan Crag-on: 
aŭ pli simple kaj pli ĝuste: «mal- 
junan Crag». Sur p. 71: «reiri 
hejmon» (hejmen). 

Min iom surprizas tia ofteco 
de elementaraj eraroj, ĉu la emi- 
nenta eldonejo ne disponas pri ka- 
pabla reviziisto? Tiel la libro kon- 
venas nur por dumkursa lezado, 
sub kontrolo de lingvosperta in- 
L. Tarkony 


— 


struisto. 


KONGRESLIBRO de Flandra 
Ligo Esperantista, eldonita por la 
XII-a Kongreso de FLE en Mece- 
helen la 24—26 majo 1947. 44 
paĝa broŝuro, prezo 2 internaciaj 
respondkuponoj. 

Bela, eleganta kaj riĉenhava 
libreto, certe necesa por ĉiu parto- 
preninto de la Kongreso. Sed la 
libro estas interesa ankaŭ por aliaj 
esperantistoj. La rubrikoj: Kon- 
resa Programo kaj Mehleno, urbo 
de la Kongreso, prezentas intere- 
san materialon. Kaj sam!empe ĝi 
prezentas al ni la lertan kaj taŭ- 
gan laboradon de niaj flandraj 
samideanoj. 

Ni ja scias, ke ne estas Espe- 
ranta libro sen poemo. Nu, ĉu mi 
devas diri, ke tio ne mankas an- 
kaŭ el la Kongreslibro? 

Mi legis kun «rilaj lipoj» kaj 
«ĝoja koro» la libreton kaj mi 
multe bedaŭras, ke mi mem ne 
povis ĉeesti por sekvi la konsilojn 
de «Kongresaj Directivoj». B B. 


£CINGUDO 


PRI IO-UJO 


Respondo al s-ano Butler 


Estimata samideano Butler! 

Vian l teron publikigitan en la 
antŭa numero de L. M. mi volus 
respondi punkto post punkto, es- 
perante, ke ni povas tamen atingi 
kompromison en ĉi tiu delikata 
afero. 

1. Ĉu la uzo de -IO estas ŝanĝo 
en la Fundamento? Laŭ mia opi- 
uio, ne. Ŝanĝo estus, se oni korek- 
tus la Fundamenton mein, ansta- 
laügante en ĝi per -IO la trian 
sencon de -UJO, aŭ se oni dek- 
larus malĝusta la uzon de -UJO 
por landnomoj, se oni forigus la 
trissencan -UJO el ĉiuj lernolib- 
roj kaj vortaroj. 

Ni vidu, kion diras Zamenhof 
pri tio en la Antaŭparolo de la 
Fundamento: 

«Se la aŭtoritata centra insli- 
tucio trovos, ke tiu aŭ alia vorto 
aŭ regulo en nia lingvo estas tro 
neoportuna, ĝi ne devos forigi aŭ 
Sangi la diritan formon, sed ĝi 
povos proponi formon novan, 
kiun ĝi rekomendos uzadi para- 
lle kun la formo malnova. Kun 
la tempo la formo nova iom 
post iom elpuŝos la malnovan, kiu 
fariĝos arĥaismo, kiel ni tion ĉi 
vidas en ĉiu natura lingvo. Sed, 
prezentante parlon de la Funda- 
mento, tiuj ĉi arĥaismoj neniam 
estos eljetitaj, sed ĉiam estas pres- 
ataj en ĉiuj lernolibroj kaj vort- 
aroj samtempe kun la formoj no- 
vaj, kaj tiamaniere... la unueco 
de Esperanto neniam eslos romp- 
ata...» 

Ĉi tio estas tio sama, kion mi 
skribis supre. Estas vere, ke Za- 
menhof parolas pri «aŭtoritata 
centra inslitucio». Sed tiam li ne 
povis antaŭvidi, ke la evoluo de 
la lingvo okazos demalsupre, per 
la popolo esperantista, kaj ke la 
L. K. havos nur la rolon de 
bremso en tiu evoluo. La vivo de 
la lingvo klare montris, ke la L. 
K. povas nek altrudi ion neuz- 
alan, nek malpermesi ion vaste 
uzatan. La lingvo marŝas sur la 
vojo de la libera evoluo — tio do- 
nas al ĝi pli kaj pli grandan ri- 


ĉon kaj naturecon. La L. K. 
kompreneble rajtas ion rekomendi 
aŭ malrekomendi, sed se ĝi kon- 
traŭmetas sin al io vaste uzata 
ĝi simple malsukcesas. Anstataŭ 
«aŭtoritata centra institucio» do 
ni devas nun meli «la popolo 
esperantista». 

Fakte, oni ne povas montri eĉ 
unu solan detalelon en la perfekt- 
iĝo kaj riĉiĝo de la lingvo, kiu de- 
venus el centra institucio. Cio de- 
venis el individuaj iniciatoj, kaj 
ĉiam la lingvo-uzo, do la popolo 
esperantista decidis pri la sorto de 
tiuj inicialoj, per akcepto aŭ per 
ignoro. Kaj tiu popola kontrolo 
estas sufiĉe konservativa, por se- 
kurigi la lingvon kontraŭ la dan- 
ĝero de disfalo aŭ de revoluciaj 
ŝanĝoj. Tion plene pruvis la prak- 
tiko. De pluraj jardekoj daŭras 
tiu libera evoluo, kaj ĝi alportis 
nenian ŝanĝon de regulo, kaj en- 
tute nur unu movan formon, la 
uzon de -IO. Kaj de pli ol dudek 
jaroj granda parto de la esperant- 
istoj uzas -IO, kaj el tio tute ne 
sckvis la enkonduko de alia nova 
formo. Do via diro: «farinte unu 
ŝanĝon, oni povas tre bone fari 
pluajn», evidente anoncas danĝe- 
ron pure teorian. 

Resume, mi devas eldiri, ke la 
paralela uzo de -IO kaj -UJO mi- 
nacas per nenia danĝero, kaj ke 
ankaŭ ne estas peko kontraŭ la 
Fundamento, ĉar tian uzon klare 
permesas la Antaŭparolo de la 
Fundamento mem. 

». Vi diras, ke -IO enkondukas 
haoson en la lingvon, ĉar oni ne 
scias, ĉu ĝi estas sufikso aŭ ne. 
Mi kredas, ke ĝi estas sufikso, eĉ 
sufikso Zamenhofa. Estas komate, 
ke Zamenhof derivis per ĝi la no- 
mon de lundo el urb- aŭ river- 
nomo (Nigerio, Alĝerio, Meksikio, 
Tunisio), kaj tiuj mo oj esta 
ĝenerale uzataj. Krome, kiel vi 
mem diras, ekzistas la vortopa- 
roj: gcografo-geografio, lilozofo- 
filozofio, biologo-biologio ktp., 
ktp.; en ili -IO estas evidente su- 
fikso, eĉ se oficiale tio ne estas 
ankoraŭ registrita La sufikson 
-IO do ĉiuj, ankaŭ vi mem, jam 
uzas en du sencoj (lando kaj 
scienco). Pri ĝia sufikseco oni ne 
povas diskuti. 

Sed se Nigerio kaj Meksikio es- 


— ĝi — 


tas Nigerlando kaj Meksiklando, 
kial ne povus Hungario kaj Gre- 
kio esti Hungarlando kaj Grek- 
lando? Kial oni ne povus, laŭ la 
permeso de la Antaŭparolo, uzi 
paralele kun la Fundamenta -UJO 
la Zamenhofan -IO ne sole post 
urb- kaj river-, sed ankaŭ post 
popolnomoj? Ja la sufikson -IO 
rekomendas ne nur ĝia pli granda 
internacieco, sed eĉ ĝia Zamenhof- 
eco, esperanteco. 

Vi diras, ke ĉiu sufikso estas 
uzebla memstare, kaj tio evidente 
ne estas ebla ĉe IO, ĉar ĉi tiu ha- 
vas alian sencon. Sed ankaŭ UJO 
ne estas uzata memstare en la 
senco de lando, ĉar ji havas alian 
sencon. 

3. Pri la malfacilo de elparolo 
mi metas solan demandon. Ĉu 
troviĝus iu en la mondo, kiu, se 
la Jandnoma -IO estus fundamen- 
ta, preferus al ĝi la sufikson UJO, 
pli facile prononceblan? 

^. Mi volus ankoraŭ okupiĝi 
pri la demando, ĉu la landnoma 
UJO estas neoportuna, ĉar laŭ la 
Antaŭparolo tio estas la kriterio 
rajtiganta proponon de nova for- 
mo, Nu, mi kredas, tiun neopor- 
tunecon oni ne povas nei. La 
landnomoj estas kvazaŭ en mont- 
rofenestro, kaj ilia neinternacia 
aspekto estas sufiĉe okulfrapa, por 
veki en la eksteruloj impreson pri 
la nenatureco de la tuta lingvo. 
En la lasta numero de L. M. Wa- 
ringhien skribas, ke la publiko ne 
interesiĝas pri lingv'stikaj deman- 
doj, kaj fakte, ĝi ne emas enpro- 
fundiĝi en «sekajn studojn», kiuj 
estus necesaj por la prijuĝo de la 
grado de lingva perfekteco. Sed en 
tiaj aferoj, kiuj ne necesigas spe- 
cialan konon, ĝi emas kritiki, eĉ 
kun speciala plezuro uzas la oka- 
zon, montri sian :kompetentecon». 
Tie ekz-e, ĉiu hungaro scias, ke 
lia lando nomiĝas internacie Hun- 
garia, kaj facile eldiras malbonan 
opinion pri la lingvo, kiu anstataŭ 
alpreno de tiu «natura» formo 
uzas vorton apenaŭ rekoneblan 
unuavide. Vere, se iu hungaro de- 
mandas min, kio estas la Espe- 
ranta nomo de nia lando, mi — 
kun iom malbona konscienco — 
ĉiam diras al li: Hungario. Par- 
donu al mi tion Dio kaj la Ling- 
va Komitato. 


OBSERVO 


La mastrumado de detruo 
A. Mierzejewski 


Aperis bonega libro de Waclaw 
Jastrzebski, titolita «La germana 
mastrumado en Pollando en jaroj 
1939—19/4:, estanta la unui sin- 
teza bildizo de la okupadpolitiko 
de hitlera Germanujo. Tiu ĉi libro 
pruvas, ke tiu ĉi politiko esiis re- 
aligo de la planoj, perfektigilaj de 
miljaro kaj celantaj militakiron 
de eŭropa oriento, 

En la plibonigita kaj aklivigila 
de hitlerismo sistemo estis iue- 
todo, kiun realigis sur ĉiu ŝtupo 
la popolo obeema kaj disciplinita, 
kiel ankaŭ fanatika. 

La aŭtoro pruvas, ke la ger- 
mana popolo ne eluzis ĉiujn siajn 
internajn koloniigeblecojn. La ger- 
manoj urbaniĝis kaj industriiĝis. 
La germana terkulturado jam de 
longe sentis mankon da laborma- 
noj. Procento de vilaĝa loĝantaro 
malpliiĝis dum Hitler de 33% je 
3090. Ĉiujare por la sezonlaboroj 
iris Germanujon dekmi!oj da po- 
loj kaj la sola rimedo de disvolv- 
iĝo de germana eŭropa imperio 
estis milito por akaparo de oriento 
de Eŭropo, kio ja estis ĝia sola 
ĉefa celo. 


La germana imperialismo opi- 
niis: «Akiro de fremda havaĵo 
estas matura kaj necesa», — pos- 
te la «viriniĝon» oni povas forlavi 
nur per songo, kaj fantomon de 
degeneriĝo oni povas forpeli nur 
uzante la perforton kontraŭ pli 
malfortaj. Germano plenvivas nur 
en batalo kun pli malfortaj, pli 
ĝuste por ilin turmenti: nur tia- 
maniere li povas seniĝi de ĝerm- 
anta en li komplekso de malsuper- 
eco. Dezirante esti forta, li devas 
militakiri. Kaj por lin instigi al 
la militakiro oni devas montri al 
li «miraĝojn de oriento». Oriento 
de Eŭropo kun Ukraino estis por 
germanoj iaspeca «Tero Promes- 
ita». Jen koncize filozofio de Ger- 
manujo, 

Sur vojo de militakiro de eŭ- 
ropa oriento Kuŝis Polujo. La 
lando kun kiu germanoj batalis 
de jarcentoj. La lando, kiu mal- 
graŭ multaj malfacilajoj eksteraj 
kaj eraroj internaj kontentize dis- 
volviĝis kaj estis esperdona. Sam- 
tempe ĝi cslis lando malforta mi- 
litiste. Do estis facile ĝin milit 
akiri. Sed venkinte — oni ne po- 
vis kontentiĝi per ĝia subjugo. Ne- 
cesas ĝin malfortigi. La pej ĉefa 
tasko de la pola] teroj en eŭropa 
ekonomia sistemo estis livero de 
malkara laboristo por germana 
industrio kaj terkulturo, Kaj 


krome — se la historio montris 
senefikecon :de koloniigado kaj 
germanigado — do oni devis 
kastri la polan popolon. 

Oni ne tro alentis la ekono- 
miajn raciojn, oni detruis tute 
senĝene la utilajn materialajn va- 
lorojn, kiujn certe oni klopodus 
konservi, se la celo estus alikon- 
struo aŭ ekspluato de ekonomia 
sistemo, sed ne simpla ekstermin- 
ado de la pola loĝantaro. 

La loĝantaron negermanan tute 
evidente oni senizis de posedataj 
de ĝi liberoj kaj rajtoj, poste oni 
donis ĝin al libervolo de Ges- 
tapo kaj germanaj administrorga- 
noj. La ĉionpovon de ĉi tiuj, ne- 
ĝenitaj per juraj normoj kaj ne- 
limigitaj por elekti la realigrime- 
dojn akompanis daŭra jura ne- 
certeco, en kiu oni restigis la po- 
lan loĝantaron. 

Havaĵon, apartenantan sur teroj 
alligitaj» al poloj kaj judoj, kaj 
en «Ĝenerala Gubernio» al judoj, 
certakaze ankaŭ al poloj, oni sub- 
metis sub devigan administradon 
(temis pri ŝajnigo) aŭ simple kon- 
fiskis. 

Hitlerismo traktis la germanan 
administradon en Pollando kiel 
punekspedicion. Sur la teroj al- 
ligitaj oni enkondukis administra- 
don laŭ la sistemo rezanta en Ger- 
manujo, sed oni ne tre ĉagrenis, 


Ni resumu: 

1. La paralela uzo de UJO kaj 
IO estas tute ne kontraü-Funda- 
menta, ĉar ĝi baziĝas sur permeso 
klare eldirita en la Antaŭparolo. 

2. La sufikso -IO estes Zamen- 
hofa en la senco de lando ĉe urb- 
kaj river-nomoj, kaj ĝia uzado ĉe 
popolnomoj estas nur plivastigo de 
ĝia apliko. 

3. La sufikso -IO estas pli in~ 
ternacia ol -UJO, kaj ĉe la land- 
nomoj tiu internacieco ŝajnas pli 
grava ol ĉe la aliaj elementoj de 
la lingvo. 

Certe al ĉi tiuj tri kaŭzoj oni 
povas danki, ke la landnoma -IO 
faris nekontesteblan konkeron, 
dum ĉiuj aliaj novaĵoj ĝis nun 
havis plenan fiaskon. Kaj guste 
. tiu ĉi ununureco devus konvinki 
la kontraŭulojn de -IO ne nur pri 
ties akceptebleco, sed. ankaŭ pri 


la sendanĝereco de ties akcepto. 

Kompreneble, neniu deziras, ke 
la sufikson -UJO ne uzu tiuj, al 
kiuj gi estas tiel kara kaj fami- 
liara. La IO-anoj polas so'e pri 
TOLEREMO. lli deziras, ke oni 
ne enmiksu sin perforte en tiun 
ĉi aferon per bojkoto, per ordo- 
noj kaj malpermesoj. Car du par- 
tioj. preskaŭ egalnombraj staras 
unu kontraŭ alia, inter ili decidu 
la libera uzado. Se -IO havas tiom 
da malavantaĝo, kiel diras ĝiaj 
kontraŭuloj, ĝi pereos kun la tem- 
po. Se ĝi estas bona kaj oportuna, 
ĝi venkos. Ĉu tio ne estas la vere 
demokrata maniero solvi ĉi tiun 
demandon? 

Nia L. M. ne povas ne alpreni 
ĉi tiun demokratan sintenon. Ni 
uzis kaj uzos la du formojn para- 
lele laŭ la plaĉo de niaj kunlabor- 
antoj, Neniam ni ŝanĝis kaj.san- 


ĝos -UJO-n je -IO, nek reciproke. 
Eĉ, kvankam mi havas preferon 
al -IO, mi mem uzas -UJO-n ne 
malofte, por montri mian respek- 
ton al la Fundamenta formo. Sed 
mi respektas ankaŭ la rajton de 
tiuj, kiuj per la ekskluziva uzo 
de -IO voĉdonas por la formo 
nova, Pri la sama toleremo ni pe- 
tas ankaŭ la UJO-anojn. Tiel, post 
dek, aŭ post dudek, aŭ eble post 
cent jaroj pace, sen ekscitiĝoj de- 
cidiĝos per si mem, ĉu UJO ven- 
kos, aŭ vivtenos sin apud -IO, aŭ 
arĥaikiĝos kaj restos nur en la 
Fundamento kaj en la lernolibroj 
kaj vortaroj, kiel relikvo de la 
fruaj tempoj de la lingvo. 

Ĉu tio ne estas kompromiso, pri 
kiu oni povas konsenti? 

Kun amika sento kaj tre sin- 
cera pacdeziro mi restas via sa - 
ideane: K. Kalocsay, 


kiam tiu ĉi sistemo ne tro suk- 
cesis kaj la apartaj aŭtoritatoj: 
militaristo, Gestapo, civila admi- 
nistrado reciproke kverelis. Ĉiuj 
konferencaj interdiskutoj plenum- 
ilaj estis je konto de la venkita 
lando — kaj ĉiuj germanoj tiris 
de la loĝantaro grandezajn mate- 
riajn profitojn. Germanaj lir- 
maoj transprenis havaĵon de lik- 
viditaj entreprenoj. Juda havajo 
estis tute rabita aŭ detruita. 

Pola terkulturado estis rabe eks- 
pluatita. Bestbredantoj en Ger- 
manujo pligrandigis nombron da 
sia brutaro, dediĉante al konsum- 
ado bruton de venkitaj landoj, ĉefe 
de Polujo. Neliverado de arte- 
faritaj sterkoj kaj terkulturaj ma- 
ŝinoj malantaŭenisis la polan ter- 
kulturadon je multaj jaroj. 

Estis malpermesitaj iavestoj. De 
momento de militeksplodo kun 
Soveta Unio estis haltigitaj nemi- 
litaj investaĵoj eĉ en entreprenoj, 
transirintajn en germanajn ma- 
nojn. Aĉeto de varoj flanke de 
germanoj laŭ oficialaj prezoj 
multoble pli aliaj ol liberaj pre- 
zoj ankaŭ estis rabo konfirmita 
de germana leĝaro. 

Pago por polaj varoj laŭ ger- 
manaj prezoj estis banknotoj, cir- 
kuligitaj sen ekonomiaj bazoj. La 
varojn oni vendis por senvaloraj 
paperaĉoj. La pola mastrumado 
devige partoprenis je kosto de la 
germana triumfo. La tuta pola 
mastrumado estis maksimume eks- 
pluatila por bezonoj de la milit- 
istaro kaj Germanujo. La termas- 
trumado devis esti kunigitaj kaj 
estontece donitaj al germanaj vi- 
laĝanoj, regantaj la nemortigitajn 
sklavojn — polajn vilaĝanojn. In- 
teligentularo kaj sciencularo devis 
esti tute likviditaj. 

Donita manĝaĵo por poloj estis 
415 kalorioj potage kaj por judoj 
antaŭ ilia mortigo 184 kalorioj 
potage. 

Dum sennombraj homċasadoj 
oni venigi; Germanujon senpagan 
polan laborforton. Ĝis fino de 
okupado laboris en Germanujo ĉ. 
3.5 milionoj da polaj sklavoj, ne 
kalkulante centmilojn da koncent- 
rejanoj. 

La homoj devis perei ne nur ée 
la ekzekutmuro. La nombro da 
pola loĝantaro estis kruele mal- 


grandigita. Krom murdo de mi- 
lionoj, la militokupada senmoral- 
eco kaj forigo de inteligentularo 
estis grava bato por la socio, 
10 milionoj da homoj estis 
forigitaj de siaj loĝlokoj. 
Malgraŭ ĉiuj grandegaj penadoj 
la okupanto ne havis tro frapajn 
ekonomiajn rezultojn. 
Kontraŭstaro de la tuta popolo 
kaj venkira marŝo de la Ruĝa Ar- 
meo kaj Pola Militistaro ŝanĝis 
planojn de la germana invadinto. 
(Prilaboris kaj tradukis 7, Drat- 
wer.) 


SFORZA PRI D'ANNUNZIO. 
Sforza, la nuna ministro de ek- 
steraj aferoj de ltalio verkis lib- 
ron kun la titolo «Italio, kiel mi 
ĝin vidis». En unu ĉapitio de sia 
libro li pruvas, ke la «vera el- 
trovinto de la estas ne 
tiom Mussolini (kiun li rigardas 
mulie pi sentalenta demagogo, o! 
ke li povu iniciati efikan spiritan 
movadon), kiom D'Annunzio, la 
granda poeto. Sforza plene reko- 
nas la strangan kaj fatalan lalen- 
ton de D'Annunzio. Fatala estis 
tiu talento, ĉar dank' al ĝi D'An- 
nunzio povis direkti per Circe-vo- 
ĉoj la italan popolon al fatala vo- 
jo, kaj infekti la italan junul- 
aron, ĝuste ties plej signifan in- 
telektuan parton. 

Ni vidu, kion skribas Sforza pri 
D'Annunzio kaj pri la respond- 
eco de la verkisto: 

«La patrujamo de la «risor- 
gimento» tiam ŝanĝiĝis unue en 
malsanecan vorto-temmpeston, kiam 
el la Abruzzoj descendis juna 
posto, por konkeri Romon. Mal- 
sata je virinoj, mono kaj gloro, li 
renovigis la latinajn ekzaltojn de 
Carducci, sed al ties principoj 
miksis la spicon de kruelo kaj sa- 
dismo. 

«Nenio vere romana estis en 
lia sinteno, nur la stulta skemo: 
Morti aŭ plezuri... 
Plezuri aŭ morti. 

Jam tiutempe li unuigis en 
«imperiestran kvadrigon» la ri- 
medojn de la realigo de l' deziro: 
volo, fierego, volaptemo kaj in- 
stinkto. 

Ĉio ĉi tute ne estis itala, sed 
importaĵo el eksterlando, la re- 


faŝisimo» 


bako de Julien Sorel de Stendhal. 
Sed D'Annunzio formis el ĝi «ita- 
lan kaj romanan» kredon. Eĉ tio 
lin ne ĝenis, se en siaj sendube 
belaj poemoj li ĉerpis el ekster- 
landaj poemoj inter si kontraŭ- 
diraj: el Whitman, Claudel, Dos- 
„o;evskij, Barrès kaj Maeterlinck, 

En 1908 oni ludis en Romo 
lun lian dramon, la Nave, kaj la 
gvidmotivo de la tragedio, mal- 
graŭ sia nenidira sensenceco, iĝis 
la batalkrio de la itala junularo: 

Arma la prora e salpa verso il 
mondo! (Armu la ŝipon kaj ekiru 
kontraŭ la mondon l) 

En ĉi tiu verso estas nenio alia 
krom nebula deziro de konkero. 
Sed la studentoj, la junaj ofic- 
istoj ellezis el ĝi la programon de 
la grando kaj batalo; ili komencis 
paroli pri pursangaj ĉevaloj, kvan- 
kam ili neniam sidis sur alia ol 
lu!ĉevalo: pri amo de princinoj, 
kvankam ili neniam brakumis ali- 
an, ol servistinon; pri barokaj pa- 
lacoj de la deksepa centjaro, kvap- 
kam ili neniam loĝis en alia, ol 
monata luĉambro. Ili dronis en 
stranga intelekta onanismo, lud- 
ante dume aŭdacon kaj fieregon. 
La faŝista korupto de la intelekto 
tiam komenciĝis sub la ĝenerala 
literatura influo de D'Annunzio. 

Kiam, en 1915, eksplodis la 
mito, D'Annunzio, kvankam jam 
ne juna, partoprenis en gi kurage 
kaj persiste. Sed multaj dekmiloj 
da italaj volontuloj faris same: 
sole el Argentino venis kvardek- 
mil. (En 1940 unu sola volontulo 
alvenis el Argentino, ankaŭ tiu 
baldaŭ falis en Nord-Afriko, la 
kompatinda!) D'Annunzio ne estis 
la sola heroo. Kaj li ankaŭ ne 
komprenis la esencon de la itala 
heroeco kaj patrioteco; li pensadis 
nur laŭ teatraj dekoraĵoj. Li ne 
komprenis la doloran homecon de 
la itala s p pla iomo en la batal- 
kampoj de la Karsto kaj Alpoj. 
Kiom povus kompreni homo, kiu 
malŝatas la popo'on, el la anima 
mondo de tiuj soldatoj, kiuj pos! 
la malvonko rezultanta el la stulto 
de la generaloj alvenis al la Piave 
kaj komencis fosi tranĉeojn antaŭ 
ol ricevi ordonojn por tio, kaj 
dentkunpreme rezistis, ĉar ilian 
kuraĝon difinis la amo al la nas- 
kolando, nenio alia. Ĉio, kio en 


la unua mondmilito estis vere 
granda de itala parto, estis tro 
homa por tio, ke D'Annunzio 
ĝin komprenu. 

Lia tempo alvenis ĉe la aven- 
turo de Fiume, kaj iom pli poste. 
La faŝista esprim-maniero tiam 
naskiĝis en la baroka fantazio de 
D'Annunzio. Tie eksonis unuafoje 
la «alala»,tie okazis la unua «ofe- 
ro por mortintoj», tie oni aranĝis 
la unuan «sagra» (festo de re- 
memoro). 

En Fiume komenciĝis tiu mo- 
rala infektado de la nacio, kiu 
uzis kiel konstantan rimedon la 
politikan mesogon. 

Komence ankaŭ la Fiumeanojn 
enlogis la prestidigito. Jam antaŭe 
ili prolestis kontraŭ la kontrakto 
de Londono, kiu sian urbon donis 
al Kroatujo. Sed Fiume, kiu volis 
resli itala, sciis ankaŭ tion, ke ĝi 
gajnos ĉion, se ĝi iĝos urbo aŭto- 
noma, kaj ĝiaj gvidantoj klopodis 
ja por tio. Nur tiam ili jejuris al 
D'Annunzio, kiam la «gvidanto», 
la unua «Duce», aranĝis sur la 
foirplaco de la urbo sian unuan 
«sagra», kaj laŭ la plena senco 
de la vorto li ensorĉis la loĝant- 
aron, misuzante ties patriotan sen- 
ton kaj amaron. D'Annunzio faris 
unuafoje magnetan efikon sur la 
italajn amasojn, kaj ankaŭ per 
tio li iĝis modelo de la faŝismo. 
Poste unu post la alia li skribis al 
mi siajn bombastajn leterojn, kies 
stilo jam tute similis la stilon de 
la posta faŝismo. Elili lernis Mus- 
solini mem, kiel D'Annunzio li 
transprenis ankaŭ la «faŝon», la 
tutan inyentaron de la oratoradoj 
kaj popol-konkuroj, kaj kompren- 
eble ankaŭ la konceptojn de la 
«grando» kaj «patrujo, de la 
«romaneco» kaj «fierego». 

Dum la faŝismo, poste D'An- 
nunzio vivis ermite ĉe la bordo de 
la lago Garda. Mussolini estis kon- 
stante ĵaluza pri li. Li sciis, ke la 
faŝismon D' Annunzio ektrovis, ke 
D'Annunzio moligis per siaj sor- 
ĉaj vortoj la italajn animojn por 
la akcepto de la faŝismo. La vera 
«gvidanto; kaj «Duce» estis prop- 
re D'Annunzio, la italojn ankoraŭ 
ĉiam li influis. La poelo, kvan- 
“kam li ricevis princan apanaĝon, 
vivis en sia izolita kastelo kiel 
kaptito de Mussolini. En siaj las- 


taj jaroj, inter intimaj amikoj li 
faris mordajn rimarkojn pri Mus- 
solini, sed antaŭ la publiko li kan- 
tis pri li glorigajn himnojn, kiam 
tio estis al li ordonita, ĉar li timis 
pri sia vivo, kaj ĉar el Romo sen- 
ĉese fluis al li el sekretaj fontoj 
la milionoj, por la kontentigo de 
liaj frenezaj pasioj.» 


PRI LA NOVA FILMO DE 
CHAPLIN venis la sciigo aer- 
pošte, sur arĝentaj aeroplanflug- 
iloj (eble ankaŭ kelkaj batoj de 
anasflugiloj rapidigis ĝian alflu- 
gon), venis la sciigo, ke ĝi mal- 
sukcesis en New York. Oni skri- 
bas, ke Chaplin, kiun ĉiu amis en 
la mondo, nun ne sciis meti or- 
don inter la konfuzaj mondsavaj 
pensoj kirliĝantaj en lia kapo.» 

Povas esti, ke «Monsieur Ver- 
doux», la nova Chaplin-filmo, kiu 
uzas la historion de la Pariza 
amasmurdinto por seninaskigi la 
verajn amasmurdantojn, la sinjo- 
rojn de la milit-organiza interna- 
cia mamut-kapitalo, vere ne suk- 
cesis tre bone. Tamen, ĉu pro tio 
oni jam devas skribi: «kiun ĉiu 
amis» — en formo de estinto? 

Povas esti, ke unu el la filmoj 
de Chaplin fiaskis. Sed pro tio de- 
vas malesperi nek ni, nek Chaplin. 
Ni scios, ke arĝentflugilaj aerop- 
lanoj kaj vaslsinaj ŝipoj ekde tri 
jardekoj alportadas la filmojn el 
Ameriko. Kaj tiuj filmoj parolas 
al ni pri noble-profilaj heroaj 
gengsleroj; pri ekstere vilaj, in- 
terne noblanimaj bankieroj; pri 
flumglavaj kavaliroj, kiuj falĉas 
la malicajn indiĝenojn k'el kamp- 
ulo s:kalon; pri milionuloj, kiuj 
en ravaj somernoktoj levas al si 
rekte el la polvo la maŝinskribist- 
inojn. Kaj kelkfoje ĉi tiuj filmoj 
parolis pri stumblema, mallerta 
hometo, kiu mokas pri la inal- 
plena romantiko, pri la mensoga 
heroeco kaj pri la hipokrita so- 
cio. lli parols pri Chaplin, kiu 
sendis al la strikantaj viand-in- 
dustriaj laboristoj de Chikago sian 
unumonatan enspezon, kaj kiun 
pro la aktiva subteno de la labor- 
ista movado sidizis sur akuz-ben- 
kon la «Esplora Komitato de An- 
tiamerikaj Agoj». Pri Chaplin, kiu 
ankaŭ inter la bebvizaĝaj, soréli- 

guraj filmsteloj neniam forgesis 
pri la milionoj da ekspluatatoj. 
Ĉi tiun Chaplin ni ekamis. Kaj 
se ĉi-foje li kreis eble ion malpli 
valoran (kio, cetere, tute ne estas 
tiel certa), ni scias, ke al la vojo 
de la vera arto lin rekondukos lia 
talento kaj lia kredo je la homo 
kaj progreso. M. M. 


NI BEZONAS 
LITERATUR-HISTORION 

En la jam iom granda kvanto 
da verkoj pri la diversaj fakoj de 
nia movado, kiel lingvo, organizo, 
historio, ktp., mankas gis nun de- 
tala verko pri la Esperanta lite- 
raturo. 

Kiam nova adepto, kiu interes- 
iĝas pri literaturo, deziras inform- 
iĝi pri ĝi, li povas trovi materia- 
lon en malnovaj jarkolektoj de 
revuoj kaj gazeloj, en la «Encik- 
lopedio de Esperanto», en la «Bib- 
liografio de Internacia Lingvo» de 
Stojan, en la verko «De paĝo al 
paĝo» de Totsche kaj eble anko- 
raŭ aliloke. Sed eĉ se la interesiĝ- 
anto sukcesas konsulti ĉi tiujn 
publikigaĵojn, li tamen ne estas 
plene kaj detale informata pri nia 
literaturo. Mankas speciala, pli 
malpli kompleta yerko, kia la na- 
cilingvaj «literatar-historioj». Es- 
tas evidente, ke priskribo de la Es- 
peranta literaturo nek laŭamplek- 
se, nek laŭ enhavo kaj aranĝo po- 
vas esti tute simila al la ekzis- 
tantaj nacilingvaj tiuspecaj ver- 
koj. Por ĉi lastaj gravas ja ĉefe 
la originala literaturo beletra; tra- 
dukoj okupas lokon en ili nur 
tiom, kiom ili en la komencpe- 
riodo de la lileraturo grave in- 
fluis ĝian disvolviĝon. Sed Espe- 
ranto, kiu ekzistis nur 60 jarojn, 
estas nun ankoraŭ en tia komenc- 
periodo kaj pro tio ĝi posedas pli 
da tradukoj ol originaloj. Sekve 
de tio gravas por ĝia literatur-his- 
torio ne nur la originalaj verkoj 
kaj iliaj aŭtoroj, sed ankaŭ, kaj 
eble eĉ pli mule, la tradukoj. 
lliaj meritoj kaj mankoj estu 
menciitaj kun detaloj pri la tra- 
dukintoj kaj — se temas pri mal- 
pli konataj verkoj — pri ilia en- 
havo. 

Estus dezirinde, pritrakti ankaŭ 
aliajn gravajn verkojn, kiuj ne 


apartenas al la bela literaturo: 
sciencaj, religiaj, soviaj, priartaj, 
geografiaj, k. s., kaj eble eĉ la 
ĉefverkojn pri lingvo, movado, 
ktp. Per tio la verko estus ne lite- 
ratur-historio en la ordinara senco 
de la vorto, sed ĝi havus por espe- 
rantisloj kroman valoron, kiel ġe- 
nerala gvidilo tra nia literaturo, 
Restas la demando, kiel oni po- 
vos laŭeble plej baldaŭ kaj plej 
bone efektivigi ĝian verkadon, Ĉu 
iu literatur-fakulo povos verki 
ĝin? Aŭ ĉu eble kolektivo, redekta 
komitato devus gvidi ĝian krea- 

don? 
Mi povas fari nur la proponon, 
esperante, ke aliaj efektivigos ĝin. 
G. P. de Bruin 

FYODOR DOSTOYEVSKY 

Fyodor Dostoyevsky naskiĝis an. 
taŭ 129 jaroj. Li estas unu el la 
plej grandaj literaturaj geniuloj 
de Rusujo. Lia influo je la verk- 
istoj en ĉiuj landoj estis ne-kal- 
kulebla. Liaj libroj provokas ve- 
hementajn kontraŭdirojn ĝis la 
hodiaŭa tago. Ili entenas kontraŭ- 
dirojn, sed ili estas verkoj de 
granda humanisto, kiu pasie celis 
esprimi suferojn de la homaro 
kaj ekveki en siaj legantoj la de- 
cidon mildigi ĝin. 

Pli fruaj rusaj verkistoj kaj 
filozofoj instruis Dostoyevsky 
kredi al la homoj kaj ami ilin. 
Li estis lojala admiranto de Push- 
kin. La fama rakonto de Gogol 
«La Palto», kiel li mencias en sia 
unua libro, afliktigis lin pro la 
mizera sorto de la malriĉulo. Li 
estis forte influita de la rusa kri- 
tikisto Belinski, kiu skribis: «Homo 
estas naskita por bono kaj ne por 
la malbono, ne por la krimo, sed 
por la sobra, legitima ĝuo de la 
mond-benoj. Liaj celoj estas jus- 
taj, liaj instinktoj estas noblaj. 
Malbono ne ekzistas en la homo, 
sed en la socio». 

La influo de Belinski estas evi- 
denta en la unua romano de Dos- 
toyevsky: «Malriĉaj Homoj». Liaj 
karakteroj havas grandan fidon al 
homoj. Ili suferas, ili montras la 
naturan homan inklinon al bon- 
eco. Iliaj malĝojaj vivoj kaj man- 
ko de eduko ne mortigis iliajn 
korojn. 


Dostoyevsky estis amociita per ak- 
ra sento de bedaŭro por la malriĉ- 
uloj kaj mizeruloj, por tiuj sen 
rajtoj. Li vekis sanĝiĝon kontraŭ 
tiuj, kiuj forturniĝis de la mal- 
riĉuloj kaj falitaj. La centra ideo 
de lia romano «Malriĉaj Homoj», 
kiel esprimite en liaj propraj vor- 
toj estis: «La plej humila el ĉi 
tiuj estas ankaŭ homo kaj estas 
nomata mia frato.» Lia meuibreco 
ĉe la Petrashevsky organizo de ru- 
saj utopiaj socialistoj estis la lo- 
gika sekvo de la spirita evoluo en 
la jaro 1840. Ĉi tio rezultigis lian 
areston kaj kondamnon al morto, 
kondamno, kiu estis ŝanĝita poste 
al pundom-laboro kaj elpelo. 

En la postaj jaroj la fiasko de 
la movado en la 4o-aj jaroj do- 
nis al li profundan senton de sen- 
iluziiĝo. La sufero de la «mal- 
atentitaj kaj maldeziritaj», ilia la- 
ciga, turmenta serĉo por forkuro 
de viv-ŝarĝo, restis lia konstanta 
temo. Sed li ne povis montri la 
vojon de forkuro, ĉar li perdis 
sian propran vojon. 

Malvenko, izoligo inter krim- 
uloj, manko de kontakto kun la 
amasoj de la popolo subfosis lian 
kredon al la revolucia vojo de 
transformo. Tamen li ne rezignis 
kaj ne povus rezigni siajn entu- 
ziasmigajn junec-sonĝojn pri ver- 
eco kaj justeco kaj frateco. Li 
komprenis, ke la fonto de sufero 
kaj aflikto kuŝas en socia inter- 
rilato. Li malŝatis kapitalismon. 
Lia koro brulis, kiam li vidis tim- 
igitan kunhomon. 

En la infero de punlaboro en 
Siberio, li konservis sian koncep- 
ton pri la frateco de homo, pri 
la valoro de homo. Li klopodis 
veki kompaton — sed li vekis an- 
kaŭ koleron. Tiuj, kiujn li vek- 
igis, respondis al lia morala kon- 
damno de la malbonoj de nur: 
tempa socio per levo de la batal- 
standardo. La plej bona romano 
de Dostoyevsky «Krimo kai Pu- 
no», transprenis grandan socian 
signifon. La ĉefa karaktero, Ro- 
dion Raskolnikov, batalas kun sia 
ĉirkaŭaĵo, la kapitalista urbo. Sen- 
igita de la kontakto kun la popol- 
amasoj, kiuj penas por la radikala 
transformo de la mondo, kaj mal- 
proksima de la progresa, socia kaj 
politika tendenc-pensadoj, li rifu- 

ĝas al la plej aĉa, plej deformita 
batalmetodo. Li mortigas malju- 
nan virinon, mon-pruntantinon, 
pensante uzi la monon por la fi- 
nanca sanigo de si mem kaj de 
sia familio. Ĉu li deziris aŭ ne 
deziris fari tiel, Dostoyevsky mon- 
tris en ĉi tiu rakonto, ke ne- 
natura, kripligita Sistemo kovas 
deformigojn, krimojn de tia spe- 
co, kiujn faras liaj karakteroj. 
Progresemaj kritikistoj klarigis, ke 
protesto de Raskolnikov havas ne- 
nion komunan kun la prudenta, 
politika kaj socia protestoj; ke 
la ulceroj de antagonisma sistemo 
povas esti kuracataj nur per so- 
cialismo; kaj se Raskolnikov kun- 
ligus sian proteston kun tiu de la 
amaso, kiu serĉis emancipon en 
politika batalo, li estus trovinta 
elvojon. 

En «La Idioto» Dostoyevsky 
montras la kolizion inter perfekta 
tipo, unu, kiu atingis perfektan 
moralan kaj spiritan ekvilibron 
kun la malbono kaj falseco de la 
mondo. Myshkin serĉas korekti la 
nesufiĉecon de realeco kaj denove 
eduki la homon, ununure per re- 
zigno, mildeco kaj ne-rezisto al 
malbono per forto. 

Sed Dostoyevsky kiel artisto de 
sincereco, estis devigita malkaŝi la 
veron, ke la malbono en la mondo 
ne cedas antaŭ senpotenca predik- 
ado. Myshkin ne sukcesis subigi 
la konfuzon de la vivo, kun siaj 
sociaj falsecoj, malvirtoj kaj kri- 
moj. Liaj metodoj pruviĝis sen- 
efikaj, Li maltrafis la celon, ŝanĝ- 
inte nenion. La sentimentala ra- 
konto de Dostoyevsky povas kon- 
duti nur al unu konkludo — ke 
la malnova mondo povas esti 
transformota per batalo, kaj ne 
per humileco kaj rezigno. 

En sia lasta romano «La Fratoj 
Karamazov», skribita mallonge 
antaŭ lia morto Dostoyevsky de- 
cidiĝis resumi la rezulton de 
siaj serĉadoj. Sed li ne sukcesis 
akordigi la militantajn elemen- 
tojn en sia vivfilozofio. Li ŝatus 
konstrui la principon de rezigno, 
sed liaj priskriboj de subpremo 
kaj krueleco’ sonas kiel rekta in- 
vito al rezisto kaj ribelo. Ne estas 
eble akordiĝi kun la sufero, la 
sango kaj larmoj, kiuj «satigas la 
tutan teron de ĝia krusto ĝis al 


ĝia vera centro», ne estas eble 
akordiĝi kun tiaj maljustaĵoj. La 
ordo de la aferoj sur la tero de- 
vas esti ŝanĝota. 

Dostoyevsky penetris pli pro- 
funden ol iu. alia verkisto en la 
internan mondon de la spirito. 
En ĉi tiu sfero verkisloj de ĉiuj 
nacioj estis liaj disĉiploj. Li estis 
majstro en tekso de agadoj. Fak- 
te, kiel artisto li estas sur la nivelo 
kun Shakespeare 'kaj Balzac. 

Sed. eĉ lia malofta, genio ne 
povis savi lin, kiam li agis kon- 
traŭ la leĝoj de la vero. En «La 
Frenezuloj» ekzemple, li prezen- 
tas revoluciulojn kaj socialistojn 
en deformita lumo. La rezulto 
estas karikaturo, grupo de invent- 
itaj karakteroj movantaj en va- 
kuo. Gorky, severe kritikis ĉi tiun 
romanon. Depost tiam la posteul- 
aro juĝis pri Dostoyevsky. Li an- 
kaŭ ne estis interpretisto de «la 
rusa animo», kiel oni tiel ofte 
asertis. pri li, 

Sed. ĝis la hodiaŭa tago ni le- 
gas liajn librojn kun la plej gran- 
da simpatio kaj emocio, pro lia 
peto por la mildigo de homa su- 
ferado. D-ro A. Mildwurf 


JEAN RICHAD BLOCH. La 
19-an de Marto oni enterigis en 
Parizo la verkiston Jean Richard 
Bloch, kiu estis luktanta socialisto 
kaj humanisto en la (Gorkij-a 
senco. I I 

Li vivis 63 jarojn. Lia familio 
devenis el Alsaco. Li mem estas 
franca ĝisoste, laŭ temperamento, 
kulturo, vivo-sti'o. Lia evoluo es- 
tas rektlinia: la vojo de la prog- 
resema franca intelektularo en la 
unua duono de la XX. jarcento 
ekde la tolstojana «turniĝo al po- 
polo» ĝis la konscia kaj aktiva ko- 
munismo. 

La verkadon Bloch sentis laboro 
de. konsciigo kaj konsciigo. En ĉiu 
sia skribaĵo li igas ion klara por 
si mem kaj por siaj legantoj. Per 
tio li surprenzs sindevigon kaj vo- 
las tian surprenigi “ankaŭ per 
aliaj, Tial en ĉiu lia verko, same 
en liaj dramoj kaj romanoj, kiel 
en liaj artikoloj, eseoj kaj parol- 
adoj troviĝas io didakta. La t. n. 
«senpartiecon» li sentis malku- 
raĝo, la arton por arto senmoral- 
eco, la puran» arlon mensogo, 


Por Bloch la verkado estis batalo, 
batalo por la popolo, por la li- 
bero, por pli altranga homaro, 
kiun laŭ lia konvinkiĝo produk- 
tos la socialismo. 

Laŭ li la verkisto havas nur du 
eblojn: aŭ partopreni en la lukto 
de la popolo, aŭ aliĝi al ties mal- 
amikoj. Ĉi lastan li faros ankaŭ 
tiam, se li opinias, ke li povas 
eviti la batalon, ke li povas «lev. 
iĝi» super la amasojn skuiĝantajn 
de hisloriaj klopodoj kaj esti «ob- 
jektiva» observanto de la. batalo. 
Bloch ree kaj ree primontris la 
esencon de tia «superemo», tion, 
ke la verkisto, kiu sin apartigas de 
la realo, servas per sia arto la re- 
akcion. La vere objektiva estis li, 
Jean Richard Bloch, kiu identigis 
sin kun la amasoj, kiu m.rgiĝis 
en la vivo, kiu estis pasia parto- 
prenanto de la batalo kaj povis 
diri nur ties pravon. 

Pro ĉio ĉi Bloch estis atakata. 
Unuj diris, ke en la seryo de po- 
litikaj celoj li malzorgas la veran 
arton. Aliaj, ke li vendis sian ar- 
ton kaj iĝis soldulo de la laborista 
movado. Sed antaŭ la okuloj de 
Bloch staris Romain Rolland, Ana- 
tole France, Barbusse ka? Gorkij. 
Kaj li sciis, ke apud ili li estas 
en «bona societo». 

Kiel Rolland kaj Barbusse, an- 
kaŭ Bloch estis pasia adepto de 
la Sovjetunio, en kiu H vidis la 
realiĝon de la plej belaj sonĝoj 
de la homaro. Kiel en Rolland 
kaj Barbusse, ankaŭ en li ardis 
neestingebla malamo kontraŭ la 
faŝismo kaj la imperialista mi- 
lito. Post la liberiĝo de Francujo 
li estis la unua verkisto, kiu sur- 
scenejigis la heroismon de la re- 
zisto: la tragedian flot-memort- 
igon de la Toulon-aj maristoj. 

Bloch estis konata, honorata kaj 
amata ankaŭ trans la limoj de 
Francujo: eri! la Sovjetunio, en la 
palkanaj landoj, en Polujo, en 
la respublika Hispanujo, por kies 
defendo li verkis la «Espagne». 
Antaŭnelonge li ankoraŭ parto- 
prenis en la kongreso de la:jugo- 
slavaj verkistoj, kiuj frate akcip- 
tis la fidelan francan antilaŝiston. 

Ekde la liberiĝo Bloch kun spe- 
ciala sindono partoprenis ea la 
bataloj de la franca publika vivo. 
Li bone vidis, ke la kvarjara na- 


cista okupo ne pasis senpostsigne 
de-super la lando, kaj ke la pur- 
igo, demokratigo. kaj mobil'zo de 
la franca publika opinio estas unu 
el la plej gravaj taskoj de la 
franca rekonstruo. Ĉi tiun taskon 
priservis Bloch kiel la direktoro 
de la ĵurnalo «Ce soir», kiel pub- 
licisto kaj amas-oratoro. Liajn ar- 
tikolojn kaj paroladojn trais la 
sama fajro, el kiu naskiĝis liaj 
rakontoj, dramoj kaj romanoj, 
La sugesta forto de la «Ob:editoj» 
pulsis en li. 

La verkista atento de J. R. 
Bloch etendiĝis al ĉiu momento 
de la socia okazado. Tiel li volis 
formi sian vivo-verkon, kiel tion 
Gorkij difinis por la verkisto en 
unu el siaj paroladoj: ` 

«Ne nur du realojn ni devas 
koni — diris Gorkij — la paseon 
kaj la nuntempon, en kies for- 
mado ni- partoprena:, sed krome 
ankaŭ la trian: la rəalon de la 
futuro. Ankaŭ ĉi tiun trian real- 
aĵon ni devas ampleksi jam nun; 
sen ĝi ne ekzistas socialista real- 
ISMO.» 

Antaŭ Bloch staris ĉiam pli 
pure la tria realaĵo, la futuro de 
la homaro; ties vizio akrigis sian 
vidon pri la problemoj de la nun- 
tempo kaj donis al li forton por 
la luktoj. I. R. 
[o de con ERAR ONERE 


LITERATURA MONDO per ĉi 
tiu numero finas sian duonjaron 
de la tria periodo. Ni esperas, ke 
niaj abonantoj estas kontentaj pri 
la revuo. 

Dum pia duonjaro ni retrovis 
multajn malnovajn amikojn kaj 
ni ĝoje rezistris multajn novajn 
subtenantojn. Malgraŭ tio ni de- 
vas konfesi, ke la mombro de 
abonantoj ĝisnunaj ne sufiĉas por 
koyri la krudajn preskostojn. Ni 
havas neniun ŝtatan aŭ personan 
subvencion, Niaj linancoj baziĝas 
nur je la abonpagoj de niaj leg- 
antoj. Ni scias, ke. dum paso de 
nelonga tempo ni renkontos ĉiam 
novajn subtenantojn, kiuj nur iom 
post iom „sciiĝas pri la reapero de 
Literatura Mondo, Ni petas niajn 
legantojn, bonvole helpu al ni en 
tiu laboro kaj rekomendu, propa- 
gandu kaj disvastigu inter viaj 
amikoj kaj konatuloj nian revuon, 

Szilard-str, 28, Poŝtĉekkonto n-ro 4014. 

ITALUJO: Luigi Minnaja, Roma, Viale Giulio Ce- 
sare 223. 

JUGOSLAVIO: Slovenia Esperanlo Ligo, Lĵubljana, 
Cankerjevo Nabrazje 7 1. 

NEDERLANDO: A. C, van Ingen, Rotterdam, VV. 
Buytewechstr, 128 c. 


NORVEGIO: Norvega Ligo Esperantisla, Libro- 
fako, OSLO, Boks 942. 
POLUJO: Isaj Dratwer, Warszawa, 11 Listo- 


pada 22. T. O. Z. 
PORTUGALIO: Saldanha Carreira Jorge, Bcnfico- 


Lisboa, Grao Vasco 33, r/c. 


RUMANIO: Societo Esperantisla. Rumana, Buku- 
resti, Casale Postale 9, 
SVEDUJO: Forlagsforeningen Esperanto, Stock- 


holm, 19, Fack 19.071. 
USONO: Esperanto Asocio de Nord-Ameriko, New- 
york 11, 114 West 16 th Street. 
TOT e UE 
KUN NEDERLANDA PRESISTO mi deziras korespondi: 
Julio Benik presisto, Yac, Deakvar, Kis-utca 2, Hungario. 


KORESPONDUS oficisto kun ciulandanoj, ankau filatel- 
istoj: Istvan Kövi, Vác, Konstantin-ter 2., Hungario 


INTERKORESPONDUS kun ciulandanoj, ĉefe presistoj 
(kompostistoj): Karoly Sasvori, Yàc, Ambro-utca 11. 
kaj Dezsó Urban, Vac, Eastmann-utca 17., Hungario 


KORESPONDUS kun ciulandanoj: Sandor Szinovszky, 
Vac, Hanusz-utca 13., Hungario. 
Eo = = 


En popola Respubliko Bulgario 


jam aperis 


JUBILEA ESP. POŜTMARKO 


dediĉita al la 60-jara jubileo de Esperanto, 
al la 30-jara datreveno de la morto de Zamen- 


hof kaj al la 30-a jubilea Bulg, Esp. Kongreso 
Nominala prezo: 20 -- 10 levojn. 
La eldonkvanto estas limigita ! 


Prezo: 
por 1 ekzemplero 2 int. respondkuponojn; 
por 2 ekzemplero 4 int. respondkuponojn. 
ktp. Aldonu por afranko kaj rekomendo 
du pliejn kuponojn : por afranko per la 
Esp. marko mem oni aldonu 4 respkup. 


luj mendu la valoran markon ĉe la redakcio 


de | Internacia Kulturo», str, Alabin 33 Sofía. 


En 


Es perantisto 


Bele presita, dumonata gazeto de 


sperlan kaj kleran pensadon pri Espe- 


ranto kaj mond ateroj. 


Brita Esperantisto» recenzis jene: 


En ĉiu numero aperas artikoloj serio- 
pe 


zaj kaj informaj kaj ĝi estas unu el la 


plej vivaj gazetoj en nia movado.: 


Jarabono en Usono kaj Kanado dolaroj 


2,— , sed favore al aliaj landoj nur do- 


laroj 1.50. 


(bonon sendu al Amerika Esperantislo, 114 
West 16 Street, \ewyork 11, Usono, aŭ al 


Literatura Mondo, Budapest, Hungarujo. 


Riceveblaj malnovaj numeroj 
de Ciferafura Mondo 
STATO 1 APRILO 1947 


1922. Nroj: 


FLAKO 


1925. 
1926. 
1931. 
1932. 
1955. 
1954, 
1955. 
1956. 
1957. 
1958. 


Prezo por ekzemplero 

USA dol. Duobla numero duobla prezo 


Vizitu 
Hungarujon! 


LANA 
“ee 


Detalajn informojn 


postulu de la Hun- 


| garlanda Fremdul- 

| tralika Oficejo, Budapest, V. 
| Harmincad-str 3. I. 

Se 


Telegramadreso: OMIH, Budapesi 


pudadeapest 
REVIVIGIS! 


E 
ADR 


Bonegaj hoteloj. Mond- 
famajsanigaj banoj kaj 
trinktontoj. Unuaranga 
manĝo. Kulturo. Amuzo. 
Refresigo. Sanigo. 
¿S> 
“KON 
Detalan informon senpage sendas: 


Fremdultrafika Oficejo de Budapest, 
Budapest, V., Deák Ferenc. str. 2. 


———— = = = == a —————————E— 


Felelós szerkesztó és kiadó; Berceli (Bleier) Bela. — 


Pestvidéki Nyomda Vácon. — Nyomdavezetó: Urban Gyula. 


